ΠΟΛΙΤΙΚΗ ΕΝΗΜΕΡΩΣΗ: 11/04/13\nΤην παραίτησή τους στη διάθεση του πρωθυπουργού έθεσαν τα μέλη του ΕΣΔΝΑ...\nΩς αιτία προτάσσουν τα τεράστια λειτουργικά και οικονομικά προβλήματα...\nΤην παραίτησή τους στη διάθεση του πρωθυπουργού έθεσαν σήμερα με κοινή επιστολή τους, ο πρόεδρος του Ειδικού Διαβαθμιδικού Συνδέσμου Νομού Αττικής (ΕΔΣΝΑ) Γιάννης Σγουρός και τα... μέλη της Εκτελεστικής Επιτροπής.\nΩστόσο όπως τονίζεται δεν έχουν δοθεί λύσεις.\nΣτην επιστολή προς τον Πρωθυπουργό, τα μέλη της Εκτελεστικής Επιτροπής σημειώνουν ότι η διοίκηση του ΕΔΣΝΑ σηκώνει εδώ και ένα χρόνο ένα μεγάλο βάρος που δεν της αναλογεί και το οποίο, όπως τονίζεται, αυξάνεται καθημερινά, "υποδαυλιζόμενο από την μη ανταπόκριση της Κεντρικής Διοίκησης και από διάφορα παράκεντρα με ανομολόγητους σκοπούς"...\nΜήνυμα ενότητας Σαμαράς: Δεν θα επιτρέψω η Δημοκρατία να υποκύψει στην εγκληματική βία\n«Οι Έλληνες είναι ενωμένοι κατά της βίας. Θα έλεγα ότι είναι λαϊκή εντολή αυτή, λαϊκή απαίτηση. Όπως είναι και ξεκάθαρη η θέση της κυβέρνησης να είμαστε ανελέητοι εναντίον των πρωταιτίων. Υπάρχει ψυχική οδύνη για κάθε θύμα και ιδιαίτερα γι' αυτά τα τρία τα νέα παλικάρια που πεθάνανε» ανέφερε.\nΗ αντίδραση στη Χρυσή Αυγή\nΟ πρωθυπουργός αρνήθηκε ότι υπήρξε καθυστερημένη αντίδραση σε σχέση με τη Χρυσή Αυγή, λέγοντας ότι «η δημοκρατία καταδικάζει πράξεις, όχι προθέσεις. Και θα σας πω ότι θέλει στοιχεία» ενώ διέψευσε ότι δέχτηκε εισηγήσεις από «ακροδεξιούς» στο κόμμα του για μια ήπια μεταχείριση της Χρυσής Αυγής, προκειμένου να μην υπάρξει σύγκρουση.\n«Δεν υπάρχει καμία τέτοια εισήγηση, δεν αντέχουν στην κριτική. Όποτε γίνεται κριτική δεν την αντέχουν και ρίχνουν λάσπη, είναι ένα τικ το οποίο δείχνει μια παιδαριώδη αντίδραση, μιας αδυναμίας του ίδιου του ΣΥΡΙΖΑ. Κανένας δεν μου έχει κάνει τέτοια εισήγηση, κανένας ακροδεξιός δεν υπάρχει» είπε.\n«Εδώ έχουν πει για τον Χρύσανθο Λαζαρίδη, που ο άνθρωπος ο οποίος ήταν φυλακισμένος και βασισμένος επί χούντας μέλος της συντονιστικής Επιτροπής του Πολυτεχνείου, ακροδεξιό» συμπλήρωσε ο Αντώνης Σαμαράς.\nΟ πρωθυπουργός εκτίμησε ότι «αυτοί οι οποίοι ψήφισαν τη Χρυσή Αυγή δεν έχουν καμία σχέση με την ηγεσία και τις απόψεις της Χρυσής Αυγής και το νεοναζισμό στην Ελλάδα» και ότι «ρίζες ναζί στην Ελλάδα δεν υπάρχουν».\n«Αυτή είναι μια αντίδραση στα πάρα πολύ δύσκολα οικονομικά τα οποία περνάει σήμερα ο κόσμος, σε ένα κατεστημένο πολιτικό, που το θεωρούν υπαίτιο για τα πάντα. Και ήρθε ο κόσμος και σου λέει «εγώ θα βάλω την ψήφο μου σε κάποιον ο οποίος μπορεί και να χαστουκίζει και μια γυναίκα στην τηλεόραση, αλλά αρκεί που είναι βουλευτής αυτή η γυναίκα, καλά της έκανε». Αυτό είναι μια περίεργη φάση που περνάει σήμερα η Ελλάδα, που νομίζω ότι με το που θα μειωθεί η ανεργία και θα ξεκινήσει ο κόσμος δουλειά και θα μπούμε σε μια σταθερότητα και ομαλότητα, αυτό τότε θα εξαφανιστεί τελείως» πρόσθεσε.\nΒολές κατά του ΣΥΡΙΖΑ\nΟ κ. Σαμαράς επανέλαβε τις αιχμές του κατά του ΣΥΡΙΖΑ λέγοντας ότι «ούτε μπορεί και από την άλλη πλευρά, τώρα προχθές, στη Θεσσαλονίκη, στην 28η να υπάρχουν δηλώσεις ότι κατεβείτε στα πεζοδρόμια, να ανατραπεί η κυβέρνηση [...] Αυτό μπορεί να μην είναι πράξη βίας, αλλά είναι σίγουρα κάτι το απαράδεκτο και πιστεύω ότι είναι αυτή η συμπεριφορά η οποία πρέπει να καταγγελθεί».\n«Δεν θέλω να φτάσω σε άκρα, ούτε θέλω ως Πρωθυπουργός να κάνω τώρα συζήτηση η οποία φτάνει στα άκρα. Να υπάρχουν βουλευτές οι οποίοι να πηγαίνουν να καταθέσουν σε δίκες που δεν θα έπρεπε να πηγαίνουν. Εννοώ ότι όλα αυτά τα θέματα δείχνουν μια οσμή και αυτό ακριβώς το οποίο αισθάνομαι είναι ότι αυτό "ναι μεν καταδικάζω, αλλά…" είναι εκείνο που δίνει το δικαίωμα σε έναν κόσμο, είναι πολλοί αυτοί δυστυχώς, οι οποίοι λένε ότι βρίσκεται στο άκρο ο ΣΥΡΙΖΑ» πρόσθεσε.\n«Η βία είναι μία και πρέπει να καταδικάζεται, τα κόμματα πρέπει να καταγγέλλουν τις πράξεις βίας αλλά και τις ακραίες συμπεριφορές που οδηγούν στην βία. Δεν μπορεί να καλεί τον κόσμο να ανατρέψει την κυβέρνηση. Εύχομαι η ηγεσία του ΣΥΡΙΖΑ να απομονώνει και να καταγγέλλει κάθε ακραία συμπεριφορά. Το να ανέχεσαι ή να δικαιολογείς ακραίες συμπεριφορές οδηγεί στη βία» είπε.\nΓια τη σχέση με το ΠΑΣΟΚ\nΟ κ. Σαμαράς απέκλεισε κοινή κάθοδο με το ΠΑΣΟΚ στις δημοτικές εκλογές. «Δεν κατεβαίνουμε μαζί με το ΠΑΣΟΚ. Είμαστε άλλο κόμμα. Ούτε υπάρχει συμβίωση με το ΠΑΣΟΚ. Είμαστε άλλο κόμμα. Κοινή ευθύνη υπάρχει με το ΠΑΣΟΚ, ενόψει της Ελλάδος και των προβλημάτων της».\nΌσο για τη σχέση του με τον πρόεδρο του ΠΑΣΟΚ είπε: «Πολιτικά μας χωρίζουν πάρα πολλά. Αυτό το οποίο μας ενώνει είναι αυτή η κοινή ευθύνη που σας είπα, για το αύριο».\n«Εγώ θα τολμήσω να το πω δημόσια, [ο κ. Βενιζέλος] βάλλεται για τα υποβρύχια. Για τα υποβρύχια έγινε και προανακριτική και εξεταστική το ’11 και δεν του βρήκαν τίποτα. Βάλλεται για τη λίστα Λαγκάρντ. Έγινε εξεταστική, δεν του βρήκαν τίποτα. Για τα υποβρύχια, ρωτώ, αυτοί που τότε ήταν με τον Τσοχατζόπουλο, σήμερα σε ποιο κόμμα βρίσκονται;\n»Για τη Λαγκάρντ βγήκε ότι δεν υπάρχει τίποτα να του πούνε. Επομένως αυτό που θέλω να σας πω είναι ότι στοχεύουν όπου βρουν, πιστεύοντας ότι θα αποκομίσουν οφέλη. Και μιλάω ιδιαίτερα για το ΣΥΡΙΖΑ» πρόσθεσε.\nΤάκης Μπαλτάκος: Τα ντοκουμέντα ενός σκανδάλου! (ΟΛΑ ΤΑ ΕΓΓΡΑΦΑ)...\nΝέα, συγκλονιστικά στοιχεία για την πολύκροτη υπόθεση του διορισµού του υιού Μπαλτάκου στο Λιµενικό... Του Παναγιώτη Τζένου, Εφημερίδα ΠΑΡΑΠΟΛΙΤΙΚΑ Νέα, συγκλονιστικά στοιχεία και έγγραφα-ντοκουµέντα φέρνουν σήµερα στο φως της δηµοσιότητας τα «ΠΑΡΑΠΟΛΙΤΙΚΑ» για τη σκανδαλώδη υπόθεση διορισµού του υιού Μπαλτάκου στο Λιµενικό, η οποία ξεσήκωσε πλήθος αντιδράσεων από τα ΜΜΕ, αλλά και... την αντιπολίτευση. Ταυτόχρονα, αποκαλύπτουµε τις δύο φωτογραφικές διατάξεις επί υπουργίας Κ. Μουσουρούλη στο υπ. Ναυτιλίας, οι οποίες προκαλούν τεράστια ερωτηµατικά και απαιτούν την άµεση παρέµβαση του Μεγάρου Μαξίµου. Με την πρώτη οι επιλαχόντες που υπερπήδησε ο υιός Μπαλτάκος στον διαγωνισµό θεωρήθηκαν ως νέα σειρά - πράγµα πρωτοφανές στα δεδοµένα των διαγωνισµών, προφανώς για να κοπάσουν οι αντιδράσεις. Με τη δεύτερη, η οποία δηµοσιεύθηκε στο… ίδιο ΦΕΚ, ο νεαρός ∆ηµήτριος-Γεώργιος, υιός του ισχυρού άνδρα της κυβέρνησης Τάκη Μπαλτάκου, κατάφερε να τοποθετηθεί µετά την αποφοίτησή του στη Μονάδα Υποβρυχίων Αποστολών του Λ.Σ., παρακάµπτοντας για πρώτη φορά την υποχρέωση τριετούς παραµονής στην παραµεθόριο. Υπενθυµίζεται ότι ο νεαρός Μπαλτάκος στον διαγωνισµό των σηµαιοφόρων του Λ.Σ. είχε αποτύχει στο ∆ιοικητικό ∆ίκαιο, καθώς είχε βαθµολογηθεί µε 8 (οκτώ), ενώ είχε κοπεί και δεύτερη φορά µετά και την απόφαση του ΑΣΕΠ για αναβαθµολόγηση του γραπτού. Στη συνέχεια προσέφυγε στο ∆ιοικητικό Εφετείο Πειραιά, το οποίο σε αντίθεση µε τις περιπτώσεις επιλαχόντων -και όχι αποτυχόντων, όπως ο υιός Μπαλτάκος-, που επίσης είχαν προσφύγει, προχώρησε σε έκδοση προσωρινής διαταγής, µε την οποία καλούσε το Λιµενικό να κάνει δεκτό στη σχολή τον υιό Μπαλτάκο, προτού καν δικαστεί η αίτηση. Το εντυπωσιακό, όµως, σε αυτή την υπόθεση είναι η µεθόδευση που έγινε για τη συγκεκριµένη απόφαση. Η ΠΡΟΘΕΣΜΙΑ Οπως προκύπτει από την αίτηση αναστολής που έχουν στη διάθεσή τους τα «ΠΑΡΑΠΟΛΙΤΙΚΑ», το δικόγραφο κατατέθηκε στις 14-10-2011. Την ίδια ηµέρα η προϊσταµένη του δικαστηρίου ανέθεσε την υπόθεση στο Α1 Ακυρωτικό Τµήµα του Εφετείου και, ταυτόχρονα, ζήτησε εντός προθεσµίας 5 ηµερών από τον τότε υπουργό ∆ηµόσιας Τάξης, Χρήστο Παπουτσή, να καταθέσει τις απόψεις της διοίκησης για την εν λόγω απόφαση . Παραδόξως και πριν καν παρέλθει η ηµεροµηνία µε βάση την οποία το υπουργείο έπρεπε να απαντήσει, συγκεκριµένα στις 18-10-2011, χωρίς καν να παρίσταται το ∆ηµόσιο, το δικαστήριο διέταξε την προσωρινή κατάταξη του υιού Μπαλτάκου στο Λιµενικό. Αξίζει να σηµειωθεί -κι αυτό έχει τη σηµασία του- ότι η συνήγορος του υιού Μπαλτάκου και στενή συνεργάτιδα του γενικού γραµµατέα της κυβέρνησης, κ. Τάκη Μπαλτάκου, Κυριακούλα-Λίνα ∆ικαιάκου, είχε πάρει ειδική άδεια για να παραστεί στο δικαστήριο, καθώς εκείνη την ηµέρα οι δικηγόροι απεργούσαν… Οπως φαίνεται από τα έγγραφα που έχουν στη διάθεσή τους τα «Π», η συγκεκριµένη απόφαση προκάλεσε την έντονη αντίδραση του τότε υπουργού, ο οποίος στην αίτηση ανάκλησης της προσωρινής διαταγής ανέφερε ότι «η επίµαχη προσωρινή διαταγή εκδόθηκε χωρίς να έχει εξαντληθεί η προθεσµία των πέντε (5) εργάσιµων ηµερών», ενώ προσέθετε ότι «η αίτηση ακυρώσεως όσον και η αίτηση αναστολής δεν έχουν συζητηθεί µέχρι σήµερα, µάλιστα, δε, δεν έχει ορισθεί ούτε ηµεροµηνία δικασίµου»! Τα εντυπωσιακά ευρήµατα, όµως, δεν σταµατούν εδώ. Με δεδοµένη την προσωρινή διαταγή, το Λιµενικό απέστειλε έγγραφο προς τον νοµικό σύµβουλο του τότε ΥΠ.Α.Α.Ν., στο οποίο ανέφερε ότι υπήρχε «εκ του Νόµου αντικειµενική αδυναµία κατάταξης του αιτούντος, δεδοµένου ότι δεν υπάρχει θέση η οποία να έχει εγκριθεί από το ΓΛΚ/Κράτους σε εκτέλεση του τακτικού ετήσιου Προϋπολογισµού είτε δικαστικής απόφασης». Ως εκ θαύµατος, λίγες ηµέρες µετά, ο τότε αναπληρωτής υπουργός Οικονοµικών, Φ. Σαχινίδης, παρείχε έγκριση για την καταβολή των αποδοχών για την προσωρινή κατάταξη του ∆ηµητρίου-Γεωργίου Μπαλτάκου στο Λιµενικό, ορίζοντας το κόστος σε 22.223 ευρώ. Αυτό που πρέπει να σηµειωθεί είναι το γεγονός ότι, σε αντίθεση µε κάθε προηγούµενο, ο υιός Μπαλτάκος εκείνη την περίοδο παρακολουθούσε κανονικά τη σχολή, χωρίς να έχει καν εκδικαστεί σε οριστικό βαθµό η αίτηση ακύρωσης. Τα σκανδαλώδη περιστατικά, όµως, δεν σταµατούν ούτε εδώ. ΝΟΜΙΚΟ ΑΛΜΑ Το ∆ιοικητικό Εφετείο µε την υπ’ αριθµόν 973/2012 απόφασή του, όπως αποκάλυψαν τα «Π», προέβη σε ένα λογικό, αλλά και νοµικό, όπως υποστηρίζουν επιφανείς δικηγόροι, άλµα. Επί της ουσίας, βαθµολόγησε το γραπτό -ως µη όφειλε- αναφέροντας στο σκεπτικό ότι «… η αξιολόγηση του δοκιµίου του αιτούντος (∆ηµητρίου-Γεωργίου Μπαλτάκου) στο ανωτέρω υποερώτηµα υπερβαίνει τα ακραία όρια της αντικειµενικής, κατά την κοινή πείρα, αξιολόγησης»! Το εντυπωσιακό της υπόθεσης, όµως, δεν είναι αυτό, αν και, όπως τονίζουν επιφανείς δικηγόροι, η συγκεκριµένη απόφαση θα µπορούσε να ανοίξει τον ασκό του Αιόλου ακόµα και για τις πανελλήνιες εξετάσεις, µε µαζικές προσφυγές εξεταζοµένων, που θα µπορούσαν να θεωρήσουν αυτή την υπόθεση ως δεδικασµένο για να προκαλέσουν χάος. Το εντυπωσιακό είναι ότι, ενώ στο ∆ιοικητικό Εφετείο προσέφυγαν και άλλοι συµµετάσχοντες στον συγκεκριµένο διαγωνισµό, οι οποίοι µάλιστα δικαιώθηκαν, δεν είχαν την ίδια τύχη από τους βαθµολογητές του Λιµενικού. Οπως προκύπτει από τα έγγραφα που επίσης παρουσιάζουν κατ’ αποκλειστικότητα τα «ΠΑΡΑΠΟΛΙΤΙΚΑ», οι βαθµολογητές, Α. Βουτσινάς, πλωτάρχης του Λ.Σ., και Κ. Πανταζόπουλος, υποπλοίαρχος του Λ.Σ., αν και εκλήθησαν να βαθµολογήσουν πέντε επιλαχόντες, που δικαιώθηκαν δικαστικά από το ∆ΕΠ, δεν άλλαξαν τη βαθµολογία σε καµία εκ των περιπτώσεων. Αντιθέτως, η βαθµολογία άλλαξε µόνο στην περίπτωση του υιού Μπαλτάκου, και µάλιστα από τους ίδιους βαθµολογητές που τις άλλες δύο φορές τον είχαν βαθµολογήσει κάτω από τη βάση. Τα συµπεράσµατα σε αυτή την περίπτωση είναι προφανή. ∆ΙΑΤΑΞΕΙΣ Αυτό, όµως, που ακολούθησε ήταν επίσης σκανδαλώδες. Προκειµένου να καλυφθούν οι αντιδράσεις των επιλαχόντων που δεν δικαιώθηκαν και να µην αποκαλυφθεί το θέµα, ο τότε υπουργός Ναυτιλίας και στενός φίλος του κ. Μπαλτάκου, Κ. Μουσουρούλης, πέρασε εν µια νυκτί δύο φωτογραφικές διατάξεις στο υπ’ αριθµόν 184 ΦΕΚ, µε ηµεροµηνία 27 Σεπτεµβρίου του 2012, που επίσης παρουσιάζουν τα «Π». Στη µεν πρώτη αναφέρεται ότι, «αν µετά τη διενέργεια διαγωνισµού κατάταξης υποψηφίων στις παραγωγικές σχολές Λιµενικού Σώµατος συγκεκριµένου έτους και ενώ δεν δύναται για οποιονδήποτε λόγο να προκηρυχτεί διαγωνισµός κατά το αµέσως επόµενο έτος εξακολουθούν να παραµένουν κενές οργανικές θέσεις (…), επιτρέπεται να καταταγούν κατά το έτος αυτό, ως νέα εκπαιδευτική σειρά, επιλαχόντες από τους υπάρχοντες πίνακες επιλαχόντων του διενεργηθέντος διαγωνισµού». Να σηµειωθεί ότι λίγες µέρες πριν από τη δηµοσίευση της απόφασης, συγκεκριµένα στις 13-8-2012, ο τότε υπουργός είχε συναντηθεί στο υπουργείο µε τους επιλαχόντες και τους γονείς τους. Απλές δουλειές και… φωτογραφικές. Η δεύτερη διάταξη, η οποία περιλαµβάνεται στην παράγραφο 5 του ιδίου ΦΕΚ, ορίζει ότι οι απόφοιτοι των παραγωγικών σχολών Λ.Σ. έχουν τη δυνατότητα άµεσης (!) µετά την αποφοίτησή τους συµµετοχής σε ειδικές εκπαιδεύσεις για στελέχωση της Μονάδας Υποβρυχίων Αποστολών. Η συγκεκριµένη διάταξη έδωσε… διέξοδο στον υιό Μπαλτάκο, ο οποίος κατάφερε -παρακάµπτοντας την υποχρέωση 3ετούς παραµονής στην παραµεθόριο- να εκπληρώσει ένα όνειρο ζωής, όπως αναφέρει εξάλλου και στην αίτηση αναστολής του… Ο γενικός «βόλεψε» και τη σύζυγό του Νέα «επεισόδια» για τη δράση του πολυπράγµονα γενικού γραµµατέα της κυβέρνησης, Τάκη Μπαλτάκου, επ’ ωφέλεια µελών της οικογένειάς του φέρνουν σήµερα στο φως της δηµοσιότητας τα «ΠΑΡΑΠΟΛΙΤΙΚΑ», αποδεικνύοντας πως τα φαινόµενα κατάχρησης εξουσίας για τον «ισχυρό άνδρα» του πρωθυπουργικού γραφείου είναι στην ηµερήσια διάταξη. Συγκεκριµένα, εκτός από την τοποθέτηση του γιου του στο Λιµενικό Σώµα, που υλοποιήθηκε µε τρόπο σκανδαλώδη, όπως αποκάλυψε η εφηµερίδα, ο κ. Μπαλτάκος διόρισε και τη σύζυγό του, χωρίς να κρατήσει καν τους τύπους και παρακούοντας τις εντολές του πρωθυπουργού, κ. Αντ. Σαµαρά, όταν τον Αύγουστο του 2012 ζήτησε να µην υπάρξουν προσλήψεις συζύγων και συγγενών µέχρι και δευτέρου βαθµού. Ετσι, την ώρα που ο ίδιος έβγαζε «διαταγές» µε παραλήπτες τους υπουργούς και τους επικεφαλής δηµοσίων οργανισµών για να µπει φρένο και περιορισµός στο καθεστώς προσλήψεων των µετακλητών δηµοσίων υπαλλήλων, παράλληλα τοποθετούσε τη γυναίκα του µε µισθό 1.700 ευρώ τον µήνα στη Βουλή, σύµφωνα µε το ΦΕΚ υπ’ αρ. 340/20-7-2012. Πρόκειται για τη Μαρίνα Παπαϊωάννου του Γεωργίου, το όνοµα της οποίας δεν είναι η πρώτη φορά που αναγράφεται σε προσλήψεις που δηµοσιεύονται σε Φύλλα της Κυβερνήσεως, κάτι που εδώ και καιρό συζητείται έντονα στο εσωτερικό της «γαλάζιας» παράταξης, µεταξύ στελεχών και βουλευτών της. Ο Παναγιώτης Μπαλτάκος κατάφερε να πάρει µαζί του τον Ιανουάριο του 2009 και τη σύζυγό του, διορίζοντάς τη στο υπουργείο Πολιτισµού ως µετακλητή υπάλληλο, µε την κ. Παπαϊωάννου να παραµένει στη θέση αυτή µέχρι τις εκλογές του 2009, οπότε η Ν.∆. αποχώρησε από την κυβέρνηση. Λίγους µήνες µετά, τον Ιανουάριο του 2010, η Νέα ∆ηµοκρατία ήταν πλέον στην αντιπολίτευση, αλλά ο κ. Μπαλτάκος, όπως και η σύζυγός του, συνέχιζαν να εργάζονται στο ∆ηµόσιο, αυτή τη φορά στο γραφείο του προέδρου του κόµµατος στη Βουλή. Οπως δηµοσιεύτηκε στο Φύλλο της Κυβερνήσεως στις 19 Ιανουαρίου του 2010, η κ. Μαρίνα Παπαϊωάννου του Γεωργίου προσελήφθη από 1η ∆εκεµβρίου 2009 µε Β’ βαθµό και 12° Μ.Κ., «όπως τούτο ισχύει για τους υπαλλήλους της Βουλής της ∆Ε µισθολογικής κατηγορίας (Μ.Κ. 18-1) του Ν. 3205/03 (ΦΕΚ 297/Α/03)». Η κ. Μαρίνα Παπαϊωάννου-Μπαλτάκου προσελήφθη επίσης τον Ιούλιο του 2012 σε οργανική θέση στο γραφείο της Γραµµατείας του Πρωθυπουργού στη Βουλή και υπηρετεί στο γραφείο του υπουργού Επικρατείας, ∆ηµήτρη Σταµάτη. Και σαν να µην έφταναν όλα αυτά, πριν από λίγες ηµέρες η κ. Μπαλτάκου εντάχθηκε µε απόφαση του γενικού γραµµατέα του υπουργείου Υγείας, Πελοπίδα Καλλίρη, ως αναπληρωµατική γενική γραµµατέας στην Εθνική Επιτροπή Σχεδιασµού και Συντονισµού για την Αντιµετώπιση των Ναρκωτικών. Σηµειώνεται, πάντως, πως, σύµφωνα µε πληροφορίες της εφηµερίδας, λίγοι γνωρίζουν την κ. Παπαϊωάννου, ενώ ακόµη λιγότεροι είναι αυτοί που έχουν δουλέψει µαζί της. Επιπλέον, αρκετοί υπάλληλοι της Βουλής που εργάζονται στα γραφεία της Ν.∆. δεν έχουν ακούσει ούτε το όνοµά της, ενώ πάρα πολλοί δεν ξέρουν πού και ποιο είναι το πόστο της, αλλά ούτε και οι αρµοδιότητές της. Αναρτήθηκε από nonews-NEWS\nΤο ξέπλυμα της Χ.Α. ...\nΗ εναγώνια προσπάθεια της ηγεσίας της Χρυσής Αυγής να ξεπλύνει τις εναντίον της κατηγορίες για σύσταση εγκληματικής οργάνωσης στο αίμα των δύο νεαρών, που ήταν μέλη της, αλλά και η προθυμία ορισμένων ΜΜΕ να...\nπαίξουν το ρόλο του πλυντηρίου, προκαλούν αηδία.\nΑυτή είναι η αξία που δίνουν ορισμένοι στην ανθρώπινη ζωή. Ευκαιρία για πολιτική εκμετάλλευση τη θεώρησε η ηγεσία της Χ.Α., που μετά τις συλλήψεις έστελνε σφαίρες στη φυλακή και έκανε δηλώσεις τύπου «να είστε έτοιμοι να πεθάνετε για τη Χ.Α.». Κάποιοι, φαίνεται, ήθελαν μάρτυρες.\nΕυτυχώς η ομόθυμη καταδίκη των εν ψυχρώ εκτελέσεων από όλες τις πολιτικές δυνάμεις τούς αφαιρεί επιχειρήματα. Αλλά, επειδή είμαστε άνθρωποι και κάθε ανθρώπινη ζωή είναι πολύτιμη, δεν σημαίνει ότι πρέπει να ξεχνάμε πως η Χρυσή Αυγή είναι κόμμα νεοναζιστικό και την ηγεσία της δεν την ξεπλένει τίποτα!\nΠώς η Ελλάδα θα γίνει "Φλόριντα της Ευρώπης"\nΣε ποια "όπλα" της πρέπει να βασιστεί η Ελλάδα για να μετατραπεί σε "Φλόριντα της Ευρώπης" μέχρι το 2021\nΣτα χέρια της ελληνικής πολιτείας ο "οδικός χάρτης" που περιλαμβάνει όλες τις κύριες αλλά και εναλλακτικές διαδρομές ώστε στο τέλος του δρόμου, το 2021, να έχει μετατραπεί η Ελλάδα σε "Φλόριντα της Ευρώπης".\nΗ μελέτη της McKinsey για λογαριασμό του Συνδέσμου Ελληνικών Τουριστικών Επιχειρήσεων (ΣΕΤΕ) εστιάζει στη μετεξέλιξη του ελληνικού τουριστικού προϊόντος ώστε να απευθύνεται κατά κύριο λόγο σε αγορές που έχουν τη δυνατότητα να εκτινάξουν τα έσοδα κατά 50% μέσα σε μια οκταετία.\nΑκόμα ένα στρατηγικής σημασίας σημείο είναι η τουριστική κατοικία, η οποία από το 2021 μπορεί να αποδώσει στην ελληνική τουριστική βιομηχανία περίπου 2,4 δισεκατομμύρια ευρώ έσοδα τον χρόνο.\nΠιο συγκεκριμένα, υπολογίζεται ότι θα έχουμε τη δυνατότητα ως χώρα να πουλάμε περίπου 8.000 κατοικίες ετησίως με μια μέση τιμή 300.000 ευρώ ανά κατοικία.\nΆλλωστε και πριν από την κρίση οι επενδύσεις στον κλάδο -και χωρίς να υπάρχει κεντρικό αναπτυξιακό σχέδιο- ήταν στα 2 με 2,5 δισεκατομμύρια ευρώ ετησίως.\nΣύμφωνα με τη μελέτη της McKinsey, από τα 26 δισεκατομμύρια ευρώ επενδύσεων που θα χρειαστούν την επόμενη οκταετία τα 22 δισεκατομμύρια αφορούν τον ιδιωτικό τομέα και τα 4 δισεκατομμύρια το Δημόσιο (κυρίως υποδομές μέσω του Εθνικού Στρατηγικού Πλαισίου Αναφοράς - ΕΣΠΑ και τον αναπτυξιακό νόμο).\nΟ κυριότερος όγκος των επενδύσεων αφορά στα ξενοδοχεία, στις βίλες και στις ενοικιαζόμενες κατοικίες, περίπου 14 δισεκατομμύρια ευρώ.\nΓια να πιάσουμε τους στόχους θα χρειαστούμε 128.000 με 160.000 νέες κλίνες, ενώ ακόμα 77.000 με 80.000 κλίνες θα πρέπει να ανακαινιστούν και να αναβαθμιστούν.\nΣημειώνεται ότι σήμερα υπολογίζεται ότι το "μαύρο χρήμα" από τις ενοικιάσεις βιλών στην Ελλάδα ανέρχεται σε 500 εκατομμύρια ευρώ τον χρόνο.\nΑποκαλυπτικά, ως προς τις αγορές που πρέπει να στοχεύσουμε για να αυξήσουμε τις διεθνείς αφίξεις στη χώρα μας, είναι τα στοιχεία για τις δαπάνες των τουριστών που έρχονται στη χώρα μας.\nΤο 2012 η μέση δαπάνη ανά ταξίδι ήταν στα 646 ευρώ, με τη μέση ημερήσια να διαμορφώνεται στα 121 ευρώ.\nΑπό τα 15,5 εκατομμύρια τουρίστες του δείγματος των στοιχείων που ανέλυσε ο ΣΕΤΕ, τα 9,14 εκατομμύρια προήλθαν από την Ευρώπη και έδωσαν 736 ευρώ μέση δαπάνη ανά ταξίδι και 119 ευρώ μέση ημερήσια δαπάνη.\nΤο 2012 επισκέφτηκαν τη χώρα μας πάνω από 3,8 εκατομμύρια Βαλκάνιοι τουρίστες, δηλαδή περίπου το 25% του συνόλου του τουριστικού ρεύματος προς τη χώρα μας.\nΣε αντίθεση όμως με την ποσότητα, οι δαπάνες είναι σε πολύ χαμηλά επίπεδα, αφού η μέση κατά κεφαλήν δαπάνη φτάνει τα 216 ευρώ, μόλις το 33% του μέσου όρου στη χώρα μας το 2012, ενώ η μέση ημερήσια δαπάνη άγγιξε τα 76 ευρώ, μόλις το 62% του μέσου όρου που έφτασε τα 121 ευρώ.\nΤη δύναμη πυρός για τον ελληνικό τουρισμό, όπως φαίνεται από τα στοιχεία, αποτελούν η Ρωσία, οι ΗΠΑ και η Κίνα. Πιο συγκεκριμένα, το 2012 είχαμε 374.000 επισκέπτες από τις ΗΠΑ, με μέση δαπάνη τα 1.139 ευρώ και μέση ημερήσια τα 156 ευρώ.\nΑπό τη Ρωσία οι αφίξεις έφτασαν τις 875.000, με τη μέση ανά ταξίδι δαπάνη να φτάνει τα 1.079 δολάρια και τη μέση ημερήσια τα 169 ευρώ.\nΤέλος, από την Κίνα είχαμε μόλις 12.000 αφίξεις, αλλά η δαπάνη ανά ταξίδι έφτασε τα 1.133 ευρώ και η μέση ημερήσια τα 223 ευρώ.\nPwC: Η "πεντάδα" που θα οδηγήσει σε ανάκαμψη την Ελλάδα\nΗ έλλειψη εμπιστοσύνης των αγορών προκαλεί προβλήματα στην Ελλάδα εκτιμά η PwC. Τι πρέπει να επιδιώξει τους επόμενους μήνες\nΣύμφωνα με την PwC, παρά το γεγονός ότι όλες οι συζητήσεις επικεντρώνονται στο χρέος και το δημοσιονομικό έλλειμμα της χώρας, «το πραγματικό στοίχημα για την ελληνική οικονομία είναι να καλυφθεί το επενδυτικό κενό που προκύπτει από την έλλειψη εμπιστοσύνης των αγορών».\nΚαι η υφιστάμενη ψαλίδα απόδοσης των ελληνικών κρατικών ομολόγων με τα αντίστοιχα ευρωπαϊκά που ανέρχεται στο 5% οφείλεται σε αυτή την έλλειψη εμπιστοσύνης, επισημαίνει η εταιρεία.\nΣύμφωνα με τη θέση της PwC, παρά το γεγονός ότι όλες οι συζητήσεις επικεντρώνονται στο χρέος και το δημοσιονομικό έλλειμμα της χώρας, το πραγματικό στοίχημα για την ελληνική οικονομία είναι να καλυφθεί το επενδυτικό κενό που προκύπτει από την έλλειψη εμπιστοσύνης των αγορών. Και η υφιστάμενη ψαλίδα απόδοσης των ελληνικών κρατικών ομολόγων με τα αντίστοιχα ευρωπαϊκά που ανέρχεται στο 5% οφείλεται σε αυτή την έλλειψη εμπιστοσύνης.\n*Ανάκτηση της εμπιστοσύνης των αγορών μέσα από σημαντικές δομικές αλλαγές, όπως η κωδικοποίηση και απλοποίηση της νομοθεσίας με την εξάλειψη των γραφειοκρατικών εμποδίων στην επιχειρηματικότητα και η διασφάλιση της σταθερότητας του φορολογικού συστήματος.\n*Στόχευση των προσπαθειών στην κινητοποίηση κεφαλαίων σε κλάδους όπου η Ελλάδα έχει συγκριτικά πλεονεκτήματα, αλλά και με σημαντικό εξαγωγικό προσανατολισμό και μεγάλη επίπτωση στο ΑΕΠ. Ως τέτοιοι, αναγνωρίζονται ο τουρισμός, καθώς και κλάδοι που συσχετίζονται με τις διασυνδέσεις και την εκμετάλλευση της γεωγραφικής της θέσης ως διεθνούς κόμβου (ενέργεια, μεταφορές, λιμάνια, εμπόριο). Θα πρέπει τα κεφάλαια αυτά να κατευθυνθούν σε μεγάλα έργα υποδομών, δικτύων και τουριστικής ανάπτυξης που μπορούν να κάνουν τη διαφορά και μεσοπρόθεσμα να κινητοποιήσουν τους υπόλοιπους κλάδους της οικονομίας.\n*Απελευθέρωση περιουσιακών στοιχείων από τις τράπεζες, τα οποία είναι δεσμευμένα λόγω των μη εξυπηρετούμενων εταιρικών δανείων. Η απελευθέρωσή τους θα προσελκύσει πρόσθετη ρευστότητα καθώς τα περιουσιακά στοιχεία θα επανενεργοποιηθούν μέσα στον παραγωγικό κύκλο. Για τον σκοπό αυτό θα μπορούσαν να δοθούν επιπλέον στις τράπεζες φορολογικά κίνητρα συμβατά με τη Βασιλεία ΙΙΙ, έτσι ώστε να μην επηρεασθεί κατά το δυνατόν η κεφαλαιακή τους επάρκεια.\n*Αξιοποίηση των κοινοτικών πόρων για τη χρηματοδότηση μεγάλων έργων υποδομών μέσω χρηματοδοτικών εργαλείων αντί του παραδοσιακού τρόπου των επιδοτήσεων.\n*Αλλαγή της αρχιτεκτονικής του δημοσίου τομέα με διαχωρισμό των παραγωγικών δραστηριοτήτων με τις διοικητικές. Στην περίπτωση των παραγωγικών δραστηριοτήτων, το δημόσιο θα πρέπει να αποσυρθεί αφήνοντας την αγορά να λειτουργήσει και αναπτύσσοντας τον ρόλο του ως ρυθμιστής. Αυτό θα γίνει με τις αποκρατικοποιήσεις και τη Συνεργασία μεταξύ Δημοσίου και Ιδιωτικού Τομέα (ΣΔΙΤ). Στον τομέα της δημόσιας διοίκησης θα πρέπει να χρησιμοποιηθούν σύγχρονες πρακτικές ανθρώπινου δυναμικού που θα κινητοποιήσουν και θα δώσουν κίνητρα στους δημοσίους υπαλλήλους.\nΑ. Σαμαράς: "Προς Θεού, δεν είμαστε στα πρόθυρα εμφυλίου"\nΜήνυμα ενότητας στον ελληνικό λαό έστειλε ο πρωθυπουργός σε συνέντευξή του σε τηλεοπτική εκπομπή. Τι είπε για τη διπλή δολοφονία στο Νέο Ηράκλειο, την οικονομία και τις νέες διαπραγματεύσεις με την τρόικα\n"Δεν θα επιτρέψω η Δημοκρατία να υποκύψει στην εγκληματική βία" διεμήνυσε ο πρωθυπουργός Αντώνης Σαμαράς σε συνέντευξή του στην εκπομπή "Ανατροπή", στο Mega.\n"Πρέπει να υπάρχει σταθερότητα και ενότητα και εμπιστοσύνη των Ελλήνων στον τόπο τους και των ξένων στην Ελλάδα" υπογράμμισε.\nΑναφερόμενος στο κλίμα που έχει διαμορφωθεί στην ελληνική κοινωνία, μετά τις τρεις δολοφονίες, τόνισε ότι δεν πιστεύει ότι βαδίζουμε προς εμφύλιο και σημείωσε ότι οι Έλληνες είναι ενωμένοι κατά της βίας.\n"Προς Θεού, δεν είμαστε στα πρόθυρα εμφυλίου πολέμου, είμαστε ενωμένοι οι Έλληνες κατά της βίας", σημειώνοντας ότι αυτό που κάνουν κάποιοι αυτή τη στιγμή είναι να ρίχνουν σπίρτο στην πυριτιδαποθήκη την ώρα που έχουμε δίπλα μας τόσες φωτιές, κοινωνικές, οικονομικές και άλλες.\n"Όποιος δεν δείξει ότι κάνει το παν για να αποφευχθούν τέτοια φαινόμενα στο μέλλον, θα τιμωρηθεί από τον λαό. Ο λαός θα είναι ανελέητος απέναντί του", είπε χαρακτηριστικά.\nΕρωτηθείς για τη θεωρία των δύο άκρων, σημείωσε ότι περιμένει από όλα τα κόμματα, να καταγγέλλουν και να απομονώνουν τους ακραίους.\n"Υπάρχει η βία, υπάρχει και η ακραία συμπεριφορά"\nΟ πρωθυπουργός έκανε τη διάκριση της πράξης βίας από την ακραία συμπεριφορά, τονίζοντας ότι κάποια κόμματα υπερασπίζονται κουκουλοφόρους και καταλήψεις.\n"Δεν γίνεται να υπάρχουν βουλευτές που να μπαίνουν στο ναό της Δημοκρατίας και να λένε ότι αισθάνονται μια σιχασιά", είπε ο κ. Σαμαράς, αναφερόμενος στον Ν. Μιχαλολιάκο.\nΜάλιστα, έστρεψε για άλλη μια φορά τα πυρά του στον ΣΥΡΙΖΑ, σημειώνοντας ότι είναι απαράδεκτες οι προτροπές για διαμαρτυρίες στα σχολεία ή στις παρελάσεις.\n"Ως πρωθυπουργός εύχομαι ο ΣΥΡΙΖΑ να απομονώνει από εδώ και στο εξής να απομονώνει κάθε ακραία συμπεριφορά", είπε ο πρωθυπουργός.\nΕρωτηθείς μάλιστα σχετικά, παραδέχθηκε ότι είναι καχύποπτος απέναντι στον ΣΥΡΙΖΑ.\n"Είχαμε τη βούληση να αντιμετωπίσουμε τη Χρυσή Αυγή"\nΣε ερώτηση για το αν, η κυβέρνηση καθυστέρησε να αντιμετωπίσει τη Χρυσή Αυγή, ο πρωθυπουργός απάντησε ότι για να δράσεις χρειάζονται στοιχεία απτά.\n"Αυτό που συνέβη, ήθελε τόλμη, πολιτική βούληση και το κάναμε με το υφιστάμενο νομικό πλαίσιο. Τι ζούμε τόσα χρόνια; Ζούμε με την έννοια του πολιτικού κόστους, ζούμε με την έννοια του ρίσκου. Εγώ είμαι εδώ 15 μήνες, ελέγχω τη Δικαιοσύνη; Να σας το πω έτσι. Μπορούσα να κάνω ένα τηλέφωνο και να πω «Παρακαλώ πείτε τους να τους κρατήσουν; Είδατε δεν συνέβη αυτό τουλάχιστον στην αρχή. Εγώ στην Αμερική βρισκόμουν, είχα εν τω μεταξύ φύγει. Άρα τι είναι αυτό το οποίο λέω; Πήραμε -όχι το ρίσκο μας- έτσι έπρεπε να κάνουμε και το κάναμε άμεσα και αποτελεσματικά. Είναι κάτι, το οποίο δεν συνάδει με αυτά τα οποία συνέβαιναν μέχρι τώρα στην Ελλάδα. Αυτό λέω", είπε ο κ. Σαμαράς και πρόσθεσε ότι δεν υπήρξε εισήγηση για να αντιμετωπιστεί χαλαρά η Χρυσή Αυγή.\nΟ κ. Σαμαράς σημείωσε ότι όποιος δεν αρέσει στον ΣΥΡΙΖΑ χαρακτηρίζεται ως ακροδεξιός και αρνήθηκε ότι δεν υπάρχει καμία "ακροδεξιά" εισήγηση από τους συμβούλους του.\nΕρωτηθείς για τα ποσοστά της Χρυσής Αυγής και τη δύναμή της, σημείωσε ότι αυτοί που ψήφισαν το συγκεκριμένο κόμμα δεν σημαίνει ότι ασπάζονται τον ναζισμό.\n"Ρίζες ναζισμού στην Ελλάδα δεν υπάρχουν. Αυτή είναι μια αντίδραση στα πολύ δύσκολα που περνάει σήμερα ο κόσμος. Με το που θα μειωθεί η ανεργία, αυτό το φαινόμενο θα εξαφανιστεί", σημείωσε ο πρωθυπουργός.\nΕρωτηθείς για τις παλινωδίες στο αντιρατσιστικό νομοσχέδιο, ο κ. Σαμαράς τόνισε ότι όσοι αντιδρούσαν δεν είχαν ενιαία άποψη, κάτι που αποδείχθηκε και όταν ήρθε το νομοσχέδιο για την άρση χρηματοδότησης της Χρυσής Αυγής.\n"Πρέπει να συμφωνήσουν αυτές οι δυνάμεις μεταξύ τους και έναντι της Χρυσής Αυγής οπότε γινόταν κι αυτή η κουβέντα. Και σας θυμίζω ότι όταν ήρθε πρόσφατα στη Βουλή το νομοσχέδιο για την άρση της χρηματοδότησης της Χρυσής Αυγής, εκείνοι οι οποίοι φώναζαν για το αντιρατσιστικό δεν το ψήφισαν καν", είπε ο πρωθυπουργός αναφερόμενος στον κ. Γλέζο και στην κα Κωνσταντοπούλου.\n"Σκληρές οι διαπραγματεύσεις με την τρόικα"\nΟ πρωθυπουργός αναφερόμενος στις διαπραγματεύσεις με την τρόικα, σημείωσε ότι η κυβέρνηση διαπραγματεύεται σκληρά.\n"Διαπραγμάτευση είναι ότι κατορθώσαμε να κάνουμε το μεγαλύτερο κούρεμα που έχει γίνει ποτέ στον πλανήτη, 146 δισεκατομμύρια, σας θυμίζω ότι έκανε 65 δισεκατομμύρια κούρεμα η Αργεντινή και ακόμα την κυνηγάνε. Και το 146 το πήραμε τελευταία με 1% επιτόκιο, ενώ όταν είχε ξεκινήσει η κρίση με 5,5,%. Το λέω αυτό γιατί διαπραγμάτευση είναι για παράδειγμα και το γεγονός ότι κατορθώσαμε να πάρουμε το ΦΠΑ όπου δεν άφηναν με τίποτα, για την εστίαση μιλάω, να κατεβεί από το 23% στο 13%. Κι αυτό το πετύχαμε", είπε χαρακτηριστικά.\nΟ πρωθυπουργός σημείωσε ότι δεν θα ληφθούν οριζόντια μέτρα, γιατί δεν τα αντέχει η κοινωνία και αναφέρθηκε στις θυσίες του ελληνικού λαού.\n"Η κάθε τρόικα και ο κάθε ξένος πρέπει να σέβεται τις θυσίες που έχουν γίνει", τόνισε ο κ. Σαμαράς.\nΟ πρωθυπουργός αναφέρθηκε στο πρωτογενές πλεόνασμα και σημείωσε ότι το 70% θα επιστραφεί στους πολίτες.\n"Η δικιά μου η αίσθηση είναι ότι θα έχουμε αυτό το πλεόνασμα. Εμείς πετύχαμε το ακατόρθωτο. Ήρθε η τρόικα τον Ιούλιο και μας είχε πει ότι δεν υπάρχει δημοσιονομικό πρόβλημα το 2014. Τώρα λέει ότι υπάρχει", τόνισε και πρόσθεσε:\n"Καταλαβαίνω ότι οι δανειστές παίρνουν το χειρότερο σενάριο. Εμείς τους είπαμε ότι ακυρώσαμε τις περικοπές και βρήκαμε καινούργια χρήματα, που σχετίζονται με την εξυγίανση των ασφαλιστικών ταμείων".\nΟ κ. Σαμαράς, επέμεινε ότι δεν θα ληφθούν νέα μέτρα και σημείωσε ότι αν επιμείνει η τρόικα, δεν θα πάμε σε εκλογές, αλλά θα αναζητηθούν διαρθρωτικά μέτρα.\nΣε ερώτηση για το αν οι δανειστές ζητούν υπογραφή νέου μνημονίου, ο Α. Σαμαράς απάντησε ότι αυτή τη στιγμή η τρόικα δεν μπορεί να μας πει ότι δεν τηρούμε τα υπεσχημένα.\nΥλοποίηση 160 προγραμμάτων κατάρτισης «Ξεκλειδώνει» η γ' δόση του πριμ πρώτης εγκατάστασης για 3.800 αγρότες\nΈρευνα της VPRC Έξι στους δέκα μαθητές απαισιόδοξοι για το εργασιακό τους μέλλον\nΟι νέοι στην Ελλάδα είναι χωρισμένοι «στα δύο» σχετικά με την εγγύτητα της εξόδου από την οικονομική κρίση (Φωτογραφία: Eurokinissi )\nΑπαισιόδοξοι ως προς το εργασιακό τους μέλλον, αμφίθυμοι απέναντι στην Ευρωπαϊκή Ένωση, απογοητευμένοι από την πολιτική, εμφανίζονται οι μαθητές και οι μαθήτριες στην Ελλάδα, σύμφωνα με έρευνα της VPRC, που πραγματοποιήθηκε για λογαριασμό της Ελληνογερμανικής Αγωγής.\nΣύμφωνα με τα αποτελέσματα της έρευνας, στο ερώτημα ποιο είναι το σημαντικότερο πρόβλημα που αντιμετωπίζουν σήμερα οι νέοι στην Ελλάδα, καταγράφεται μια εντυπωσιακή αύξηση σε σχέση με πέρσι στα ποσοστά εκείνων που απαντούν η «ανεργία». Στο ερώτημα «πώς αισθάνεσαι όταν σκέφτεσαι το εργασιακό σου μέλλον», το 63% του δείγματος απαντάει «απαισιόδοξος» και το 37% «αισιόδοξος».\nΕντυπωσιακή αύξηση των δυσαρεστημένων σε σχέση με πέρσι καταγράφεται επίσης στο ερώτημα «πιστεύεις ότι οι κυβερνήσεις στην Ελλάδα ασχολούνται με τα προβλήματα της νεολαίας;».Το 77,8% όσων συμμετείχαν στην έρευνα απαντάει «λιγότερο από όσο πρέπει» (πέρυσι ήταν 54,1% το αντίστοιχο ποσοστό).\nΑυξάνονται τα ποσοστά των νέων που επιλέγουν τις διαδηλώσεις και τις απεργίες ως μέθοδο κοινωνικής διαμαρτυρίας και μόνο το 0,6% των νέων επιλέγει την «ψήφο» ως πολιτική ενέργεια. Εφέτος το 45,6% των ερωτηθέντων θεωρεί ότι η πιο αποτελεσματική ενέργεια για να φτάσει η φωνή των πολιτών στα αυτιά των υπευθύνων που χαράζουν πολιτικές είναι «η συμμετοχή σε διαδηλώσεις, πορείες» (πέρυσι ήταν 36,4%).Το 21,1% απαντάει «η συμμετοχή σε απεργίες/στάσεις εργασίας» (πέρυσι ήταν 12,9%).\nΠοσοστό 63% των ερωτηθέντων θεωρεί ότι το ευρωπαϊκό όραμα, βάσει του οποίου συγκροτήθηκε η Ευρωπαϊκή Ένωση, «δεν παραμένει ισχυρό» σήμερα στους λαούς των κρατών - μελών της. Πάντως, ένα 36% του δείγματος θεωρεί το όραμα της ΕΕ ακόμη και σήμερα ισχυρό.\nΑυξάνονται εφέτος σημαντικά τα ποσοστά εκείνων που θεωρούν ότι η Ελλάδα έχει ωφεληθεί από τη συμμετοχή της στην ΕΕ (κατά 12% μέσα σε έναν χρόνο), ωστόσο το ευρώ και η κοινή νομισματική πολιτική των χωρών - μελών της χάνουν την εμπιστοσύνη των νέων.\nΤο δείγμα που επιλέχθηκε ήταν κυρίως μαθητές των τελευταίων τάξεων του Γυμνασίου και του Λυκείου (700 άτομα) των μεγάλων αστικών κέντρων της χώρας\nΝέα υπηρεσία ελέγχων Τις επόμενες μέρες βγαίνουν στους δρόμους οι «Ράμπο» Δημοσίων Εσόδων\nΗ νέα υπηρεσία θα πραγματοποιεί «προληπτικούς» ελέγχους στην αγορά (Φωτογραφία: Eurokinissi )\nΕντός των επόμενων ημερών αναμένεται να πιάσουν δουλειά οι ελεγκτές της νέας υπηρεσίας της Γενικής Γραμματείας Δημοσίων Εσόδων, οι οποίοι θα πραγματοποιούν προληπτικούς ελέγχους για την πάταξη της φοροδιαφυγής και την εφαρμογή της τελωνειακής νομοθεσίας, διαφοροποιούμενοι από το ΣΔΟΕ, που θέτει στο στόχαστρο ευρύτερα την καταστολή του οικονομικού εγκλήματος.\n«Άμεσα στήνουμε τη μεθοδολογία [για τη λειτουργία της νέας υπηρεσίας], η οποία θα στελεχώνεται από τελωνειακούς και εφοριακούς υπαλλήλους, ώστε οι έλεγχοι να ξεκινήσουν στις επόμενες ημέρες» δήλωσε ο γενικός γραμματέας Δημοσίων Εσόδων, Χάρης Θεοχάρης, μιλώντας σε δημοσιογράφους, στο περιθώριο του 5ου Thessaloniki Forum, το οποίο διοργανώνει στη Θεσσαλονίκη το Ελληνοαμερικανικό Εμπορικό Επιμελητήριο.\nΑπεικονίζεται ο ένας δράστης Στη δημοσιότητα καρέ από το βίντεο με τον ένα δράστη του Ν.Ηρακλείου\nΗ ΕΛ.ΑΣ. έδωσε τη Δευτέρα στη δημοσιότητα περιγραφή και πέντε φωτογραφίες από την κάμερα ασφαλείας, οι οποίες απεικονίζουν έναν από τους δράστες της διπλής δολοφονικής επίθεσης στο Νέο Ηράκλειο.\nΣύμφωνα με τη σχετική ανακοίνωση «πρόκειται για άνδρα αδύνατο, ύψους 1.70 με 1.75 μ., που φορούσε τζιν παντελόνι, σκούρου μπλε χρώματος, λευκά υποδήματα, μαύρο σακίδιο στην πλάτη και καπέλο τύπου τζόκεϊ ή κράνος μοτοσικλετιστή λευκού χρώματος.»\nΠαράλληλα, δόθηκαν στη δημοσιότητα περιγραφή και 12 φωτογραφίες της μοτοσικλέτας που χρησιμοποίησαν οι δράστες και βρέθηκε εγκαταλελειμμένη κοντά στο ρέμα Χελιδονούς.\nΌπως προέκυψε από την έρευνα της Αντιτρομοκρατικής Υπηρεσίας πρόκειται για την υπ’ αριθμ. ΖΥΧ-668 δίκυκλη μοτοσικλέτα, η οποία αφαιρέθηκε πρώτες πρωινές ώρες της 28 Ιουνίου 2013 από την περιοχή της Καλλιθέας Αττικής.\nΗ αστυνομία ζητά πληροφορίες, από όποιον πολίτη είδε τη συγκεκριμένη μοτοσικλέτα «και ιδιαίτερα ιδιοκτήτες και υπάλληλοι πρατηρίων υγρών καυσίμων, τα οποία ενδεχομένως επισκέφτηκε για ανεφοδιασμό» να επικοινωνήσουν με τους τηλεφωνικούς αριθμούς 1014 και 10414 ή στο ctu@hellenicpolice.gr.\nΤην παραίτησή τους στη διάθεση του πρωθυπουργού έθ...\nΜήνυμα ενότητας Σαμαράς: Δεν θα επιτρέψω η Δημοκρα...\nPwC: Η "πεντάδα" που θα οδηγήσει σε ανάκαμψη την Ε...\nΑ. Σαμαράς: "Προς Θεού, δεν είμαστε στα πρόθυρα εμ...\nΥλοποίηση 160 προγραμμάτων κατάρτισης «Ξεκλειδώνει...\nΈρευνα της VPRC Έξι στους δέκα μαθητές απαισιόδοξο...\nΝέα υπηρεσία ελέγχων Τις επόμενες μέρες βγαίνουν σ...\nΑπεικονίζεται ο ένας δράστης Στη δημοσιότητα καρέ ...


Πανελλήνιες 2017 Πανελλαδικές ΕΠΑΛ: Την Τρίτη Έκθεση - Νεοελληνική Γλώσσα\nNewsIT Ελλαδα Πανελληνιες 2017 Πανελλαδικες ΕΠΑΛ: Την Τριτη Εκθεση – Νεοελληνικη Γλωσσα\nΠανελλήνιες 2017 Πανελλαδικές ΕΠΑΛ: Την Τρίτη Έκθεση – Νεοελληνική Γλώσσα\nΑρχίζει η μάχη για τις Πανελλήνιες 2017 με την Έκθεση – Νεοελληνική γλώσσα για τους υποψήφιους των ΕΠΑΛ, και την Τετάρτη για τους υποψήφιους των ΓΕΛ. Δείτε αναλυτικά το πρόγραμμα.\nΑνοίγει σε λιγότερο από 24ρ ώρες η αυλαία για τις Πανελλήνιες 2017 με το μάθημα Έκθεση – Νεοελληνική γλώσσα, και η αγωνία για τους υποψήφιους και τους οικείους τους, “χτυπάει” κόκκινο. Οι Πανελλήνιες ξεκινούν αύριο Τρίτη 6 Ιουνίου για τα ΕΠΑΛ και την Τετάρτη 7 Ιουνίου, για τα ΓΕΛ.\nΣυνολικά 104.965 υποψήφιοι θα διεκδικήσουν φέτος μια από τις 70.726 θέσεις στην τριτοβάθμια εκπαίδευση. 43.758 διατίθενται στα Πανεπιστήμια και 26.968 στα ΤΕΙ. Φέτος για πρώτη φορά οι υποψήφιοι των ΕΠΑΛ θα μπορούν να εισάγονται και σε σχολές των ΑΕΙ αντίστοιχες των τομέων που σπούδασαν με τις ίδιες εξετάσεις και σε ειδικό ποσοστό 1%.\nΣε ότι αφορά τα ειδικά μαθήματα στις Πανελλήνιες 2017, οι εξετάσεις ξεκινούν την Πέμπτη 22 Ιουνίου και ολοκληρώνονται στις 30 Ιουνίου ενώ οι πρακτικές δοκιμασίες για εισαγωγή στα Τμήματα Επιστήμης Φυσικής Αγωγής και Αθλητισμού έχουν οριστεί από την Τρίτη 20 Ιουνίου μέχρι και την Παρασκευή 30 Ιουνίου.\nΟι υποψήφιοι, φέτος θα εξεταστούν μόνο με το νέο σύστημα, το οποίο εφαρμόστηκε πέρυσι για πρώτη φορά, δηλαδή θα δώσουν σε τέσσερα μαθήματα συν ένα προαιρετικό προκειμένου να έχουν πρόσβαση και στις σχολές ενός ακόμη πεδίου. Τα αποτελέσματα των εξετάσεων αναμένεται να ανακοινωθούν στα τέλη Ιουνίου για να ακολουθήσει η ηλεκτρονική διαδικασία υποβολής μηχανογραφικού.\nΑρχίζει ο Γολγοθάς στις Πανελλαδικές 2017, και οι υποψήφιοι θα πρέπει να έχουν υπόψιν τους μερικές χρήσιμες πληροφορίες. Διαβάστε μερικές χρήσιμες συμβουλές για τα θέματα και τις εξετάσεις στις.Πανελλήνιες 2017.\nΔείτε πώς υπολογίζονται τα μόρια για τον τελικό βαθμό, σύμφωνα με εγκύκλιο του Υπουργείου Παιδείας. Αρκεί να κάνετε “πρόβα” εξετάσεων, παίρνοντας ένα παλιό θέμα εξεταζόμενου μαθήματος από την επίσημη ιστοσελίδα του Υπουργείου Παιδείας.\n5o Επιστημονικό Πεδίο: Επιστήμες Οικονομίας και Πληροφορική.


Ορεκτικά Archives - modernmoms\nΑρχική ΣΥΝΤΑΓΕΣ Ορεκτικά\nModernmoms Editor - 18 Μαρτίου, 2020 0\nModernmoms Editor - 7 Μαρτίου, 2019 0\nΥλικά ½ κιλό φάβα 1 κρεμμύδι μεγάλο, ξυσμένο στον τρίφτη 1 φλιτζάνι ελαιόλαδο Για τα καραμελωμένα κρεμμύδια και το σερβίρισμα 3 κρεμμύδια μεγάλα, σε...\nΑυτή η τρομερή συνταγή δεν είναι μόνο ένα φανταστικό γεύμα για κάθε ώρα αλλά και μια εξαιρετικά εύκολη συνταγή για μια από τις πιο νόστιμες...\nModernmoms Editor - 23 Ιανουαρίου, 2018 0\nΜια εύκολη, υγιεινή και κυρίως γρήγορη συνταγή, κατάλληλη για πρωινό, για παιδικό πάρτι, αλλά και για ένα νόστιμο σχολικό κολατσιό! Υλικά 2 αυγά1 γιαούρτι στραγγιστό100 γραμμάρια αλεύρι που...\nΜια γρήγορη και πρακτική λύση, για νόστιμα πιτάκια! Η ζύμη τους απαιτεί ελάχιστο χρόνο παρασκευής και δεν χρειάζεται να την περιμένουμε να φουσκώσει. Για...\nModernmoms Editor - 21 Σεπτεμβρίου, 2017 0\nΤο κλασσικό, υπέροχο, διαχρονικό κουλουράκι Θεσσαλονίκης, θα αποτελέσει ένα θαυμάσιο σνακ ειδικά αν το συνοδεύσουμε με ένα κομμάτι τυρί ή και ακόμη σε κομμάτια...\nΣπιτική τυρόπιτα Χωρίς φύλλο\nModernmoms Editor - 17 Σεπτεμβρίου, 2017 0\nΥλικά 250 γρ. βούτυρο 5 αυγά 5 κουταλιές σούπας αλεύρι που φουσκώνει μόνο του 1/4 τυρί φέτα 1/4 τυρί γραβιέρα 1 γιαούρτι στραγγιστό Eκτέλεση... Σε...\nΈυκολα σνακ για την παραλία\nModernmoms Editor - 13 Ιουνίου, 2017 0\nΟι πρώτες εξορμήσεις στην παραλία έχουν ήδη αρχίσει! Επειδή ειδικά για μια οικογένεια, η εκδρομή μέχρι τη θάλασσα μπορεί να γίνει αρκετά κοστοβόρα, πολλές...\nΚροκέτες πατάτας του Έκτορα Μποτρίνι\nModernmoms Editor - 5 Ιουνίου, 2017 0\nΥλικά για 6 άτομα 1 κιλό πατάτες 50 γρ. γραβιέρα τριμμένη 4 αυγά 125 γρ. mozzarella κομμένη τετραγωνάκια 100 γρ. φρυγανιά τριμμένη Μοσχοκάρυδο Ελαιόλαδο...\nΜπουρεκάκια με λιωμένο κασέρι και γαλοπούλα! Θα γλείφετε τα δάχτυλά σας…\nModernmoms Editor - 25 Μαΐου, 2017 0\ne document.write(""); Σας προτείνουμε ένα νόστιμο ορεκτικό για το τραπέζι σας! Μπουρεκακια με κασέρι κ γαλοπούλα… Εύκολα, γ...\nModernmoms Editor - 22 Οκτωβρίου, 2016 0\nΦτιάχνεται δε πολύ εύκολα και με μόλις τρία υλικά, που σίγουρα υπάρχουν σε κάθε ψυγείο και ντουλάπι.... – Μερίδες: 40 μικρά ή 20 μεγάλα πιτάκια –...


Η απάντηση του Σκίμπε | Onsports.gr\nhome ΠοδόσφαιροΕυρώπηΗ απάντηση του Σκίμπε Κοινοποιήστε\nΗ απάντηση του Σκίμπε\tΣυντάκτης: Παναγιώτης Τζαμπαζλής Δημοσίευση: Πέμπτη, 10 Φεβρουαρίου 2011 18.12\nΕκτός ομάδες έθεσε τον Γιάννη Αμανατίδη ο Γερμανός τεχνικός μετά την σκληρή γλώσσα του Έλληνα κατά του ίδιου.\tΣτο ναδίρ έφτασαν οι σχέσεις του Γιάννη Αμανατίδη και του Μίκαελ Σκίμπε μετά τις δηλώσεις του Έλληνα επιθετικού κατά του προπονητή του. Ο Γερμανός τεχνικός απάντησε στον Αμανατίδη, θέτοντάς τον εκτός ομάδας. «Δεν υπάρχει πλέον για εμένα. Είναι εκτός ομάδας. Αυτά που είπε ήταν τελείως λάθος. Το θέμα είναι ότι πρέπει να σέβεται το ότι αγωνίζεται έστω και για πέντε λεπτά. Για κάποιον λόγο τον βάζω. Μπορεί να κρίνει ένα παιχνίδι. Πλέον όμως δεν είναι στα πλάνα μου», είπε ο έμπειρος τεχνικός για τον Έλληνα διεθνή.\tΚατηγορία: Ευρωπαϊκά Πρωταθλήματα


Τρένο φάντασμα αφησε άναυδους τους επιβάτες! - SAHIEL - Ενημέρωση με άλλο μάτι!\nΑΡΧΙΚΗ ΔΙΑΦΟΡΑ VIDEO Τρένο φάντασμα αφησε άναυδους τους επιβάτες!\nΤρένο φάντασμα αφησε άναυδους τους επιβάτες!\nSahiel 9/21/2016 ΔΙΑΦΟΡΑ, VIDEO\nΕνα επεισόδιο παραφυσικής δραστηριότητας άφησε άναυδους τους επιβάτες στον σταθμό του μετρό κάτω από την πλατεία Αλόνσο Μαρτίνεθ της Μαδρίτης.\nΟ συρμός που περίμεναν έφτασε στον σταθμό στην ώρα του - Ομως κανένας δεν μπορούσε να τον δει...\nΤρένο φάντασμα αφησε άναυδους τους επιβάτες! Reviewed by Sahiel on 9/21/2016 Rating: 5


18 εκατομμύρια άνθρωποι πάσχουν απ’ την νόσο Αλτζχάιμερ, την πιο κοινή μορφή γεροντικής άνοιας. Οι περισσότεροι απ’ αυτούς τους ασθενείς βρίσκονται στις ανεπτυγμένες χώρες και μέχρι στιγμής δεν έχει βρεθεί φάρμακο που να θεραπεύει την βασανιστική αυτή ασθένεια.\nΤώρα όμως μια απλή εξέταση αίματος υπόσχεται έγκαιρη ταυτοποίηση ατόμων που θα προσληφθούν απ’ την νόσο στο μέλλον. Συγκεκριμένα η εξέταση αίματος προσδιορίζει εγκεφαλικές τροποποιήσεις που θα μπορούσαν να προβλέψουν την ασθένεια μέχρι και μια εξαετία πριν την εμφάνιση της.\nΟ Μάρκους Μπρίτζκι και οι συνεργάτες του στο πανεπιστήμιο Στάνφορντ της Καλιφόρνια μελετούν συγκεκριμένες πρωτεΐνες στα ερυθρά αιμοσφαίρια και συγκρίνουν τον τρόπο επικοινωνίας των κυττάρων του αίματος, παράλληλα με την εγκεφαλική αποσύνθεση στην εξελικτική φθίνουσα πορεία της νόσου Αλτζχάιμερ. Οι εφευρέτες αυτού του τεστ αίματος δηλώνουν ότι, στο 90% των περιπτώσεων, προβλέπει αν ένα άτομο θα προσβληθεί απ’ την ασθένεια.\nΑλλά ο καθηγητής Λέναρτ Μούκι, του Πανεπιστημίου της Καλιφόρνια στο Σαν Φρανσίσκο δηλώνει ότι η συγκεκριμένη έρευνα αποτελεί πηγή νέων ιδεών για περαιτέρω έρευνα. «Η έρευνα δείχνει ξεκάθαρα,» επισημαίνει ο κ. Μούκι «ότι ο εγκέφαλος συνδέεται ενεργά με τον υπόλοιπο οργανισμό. Ότι συμβαίνει στο εγκέφαλο μας αντικατοπτρίζεται σε αλλαγές στις πρωτεΐνες του αίματος».


Είκοσι χρόνια πίσω… -Betsellers\n6 Ιουνίου 2014 | 00:00\nΕίκοσι χρόνια πίσω…\nΚάθομαι μέρες τώρα και έχω…αντιστρέψει τους ρόλους! Αντι να διαβάζετε εσείς εμένα, διαβάζω εγώ εσάς (γέλια). Είναι η αγαπημένη μου ασχολία. Να μπαίνω φόρουμ και να σας διαβάζω τι γράφετε γιά το Μουντιάλ. Εξ'αρχής σας είχα πει ότι δεν θα βιαστώ. Ηθελα να δω φιλικά, να δω αποδόσεις (και πως και αν μεταβάλλονται) και ήθελα…να διαβάσω πολύ! Να σας πω την αλήθεια μου, εδώ τα λέμε όλα, είμαι λίγο…εκτός κλίματος.\nΓιά διάφορους λόγους. Δεν είμαι στον ρυθμό Μουντιάλ. Και δεν εχω διαβάσει-μελετήσει όσα θα ήθελα. Ομως, σαράντα χρόνια φούρναρης, θα το καλύψω το (μικρό) χαμένο έδαφος. Οταν πρέπει, ως την άλλη εβδομάδα, θα είμαι έτοιμος όπως θέλω.\tΣας διάβαζα λοιπόν. Και γύρισε το μυαλό μου πίσω. Πολύ πίσω. Τέτοιες μέρες πρωτόπαιξα στοίχημα. Κλείνω 20ετία, πρώτη φορά έπιασα κουπόνι (παράνομο φυσικά) στα χέρια μου, πριν 20 χρόνια.\nΜουντιάλ των ΗΠΑ, το 1994. Από τότε, κύλησε όχι απλά πολύ νερό στο αυλάκι, αλλά…ποτάμια, χείμαρροι ολόκληροι. Το γράφω πολλοστή φορά, γιά όσους τυχόν δεν το ξέρουν: Από το 1994 ως το 1997 ήταν μιά σκέτη καταστροφή. Και από το 1997 ως το 2000 ήταν μικρότερη, ήταν φάση ανάταξης. Με πήρε εν ολίγοις μιά 6ετία να μάθω το “άθλημα”. Αλλες εποχές, τότε μόνο ένας ήξερε να σου πει μερικά βασικά, να σου βγάλει τις τσίμπλες.\nΟ Γιώργος Παρασκευάς στο Beto. Αλλά η αλήθεια είναι μία. Αν δεν πάθεις, δεν θα μάθεις. Οσα και να μας έλεγε, εμάς των…ολίγων παρανόμων (γέλια), έπρεπε να…τσούξει καλά πρώτα. Κι αυτός είναι ο σημερινός στόχος εδώ μέσα, να μην…τσόυξει όπως έτσουξε κάποτε εμένα. Να τα ξαναγράψω: Δύο δάνεια και δύο πιστωτικές. Τόσο μου πήγε το “μαλλί”.\nΝτροπή είναι να τα γράφω; Κάποιοι στο συνάφι μου δεν τολμάνε να ξεστομίζουν τέτοια. Τρίχες. Η αλήθεια τσούζει αλλά γιατρεύει, σαν το ιώδιο.\tΕτσι πέρασα λοιπόν μιά εξαετία. Πάτος. Ωσπου το 2000 είπα μέσα μου “Βασιλάκη, ή το κόβεις, ή το μαθαίνεις σωστά. Μαλάκα δεν σε γέννησε η μάνα σου”. Επέλεξα το πρώτο, δεν το μετάνοιωσα, τη συνέχεια λίγο-πολύ την ξέρετε.\nΣυνεργάστηκα δύο φορές με εταιρίες (μιά με την Intralot το 2001 και μιά με την Betfair το 2006, από μιά σαιζόν), πολλά χρόνια στην Metrosport και το Metropolis, συνεργασίες και με το Match Money, το 1-2-Χ, την Kingbet φυσικά ως και σήμερα, σε άκομα δύο sites (Betonews και αγαπημένο μου kouponi), στήλες και στην παλιά Ελευθεροτυπία και την καινούργια, περιοδικό (το Bet, κατ'εμέ το καλύτερο που έχει βγει) και ράδιο και τηλεόραση και και και…\tΕ, και…κάτι έμαθα (γέλια).\nΤρία χρόνια τώρα τα βλέπετε από πολύ κόντα πλέον. Αλλά έτσι, ως διαφορετικό πρόλογο σήμερα, κρατήστε αυτό: ΕΠΑΘΑ κι ΕΜΑΘΑ. Πόνεσα. Δεν ήταν… παρθενογέννεση, ούτε ..Θεία Φώτιση, ούτε είμαι…φυσικό ταλέντο. Τρίφτηκα, μάτωσα, έφτασα πάτο, γέμισα σκατά και σηκώθηκα. Και θέλω το…πρώτο στάδιο, όσο γίνεται, να το αποφύγουν οι σημερινοί παίκτες.\nΓιατί σήμερα υπάρχει ο τρόπος. Τα μέσα. Τότε είχαμε…σκοταδισμό, φοβερές στιγμές με το παράνομο κουπόνι στην κωλότσεπη…\tΑυτά ως…διαφορετικό πρόλογο. Απλά γύρισε το μυαλό μου πίσω. Είκοσι χρόνια…\tΠάμε στο Μουντιάλ του 2014. Ηδη έχω σταθεί στους σκόρερς. Ψάχτηκα αρκετά, ας τα πάρω με τη σειρά.\tΔεν θα διαφωνήσω με τους μπουκ, ζευγάρι τελικού βλέπω τα…φαβορί.\nΒραζιλία-Αργεντινή. Δίνει 9.00 ως 9.50 το “στοίχημα φιναλίστ” με αυτό το ζευγάρι. Το κρατάω. Δεν παίζω νικήτρια. Δεν παίζω ποιά θα το πάρει. Παίζω ζευγάρι τελικού, τους φινάλιστ Βραζιλία-Αργεντινή.\tΠάω παρακάτω. Στοιχήματα υπάρχουν…χιλιάδες. Κοίταξα λίγο τα δικά μας, της Εθνικής. Ποιό είναι το μεγάλο μας πρόβλημα; Προφανώς το γκολ.\nΤο στοίχημα “κανένας έλληνας δεν θα σκοράρει” δίνει 11.00. Και ακόμα αν το “τραβήξω” λίγο, το “ομάδα με το χαμηλότερο σκοράρισμα” δίνει 17.00. Ζόρικα είναι, δεν μου πάει το χέρι, δεν μπορώ να παρακαλάω “πέτα τό έξω βρεεεε”, δεν γίνεται. ΔΕΝ τα παίζω, τα αναφέρω όμως….\tΠάω σε φορκάστ. Πρώτος-δεύτερος ομίλου.\tΕδώ μιά αναγκαία παρένθεση: Γιά να πάς σε φορκάστ, πρέπει να έχεις μιά εκτίμηση γιά τις ομάδες, αυτό που έλεγε ο Μάκης, να έχεις “σενάριο” ήδη διαμορφωμένο στο μυαλό σου.\nΠέρα από τις “μεγάλες” και πέρα από το Βέλγιο που και οι μπουκ το περιμένουν να πάει καλά, τρία είναι τα underdogs, τα “μαύρα άλογα” κατ' εμέ.\tΗ Χιλή, η Ρωσία και οι ΗΠΑ. Περνάνε λίιιιγο κάτω από τα ραντάρ. Κι όμως, είναι καλές ομάδες και οι τρεις. Που μπορούν να κάνουν ζημιές. Πχ η Ρωσία με Καπέλο, έχει παίκτες κυρίως από το πρωτάθλημα Ρωσίας, δεν τους παρακολουθείς εύκολα, αλλά και πιό φρέσκοι είναι και σαφώς με δίψα (γιά καμιά μεταγραφή).\nΗ Χιλή παίζει εντυπωσιακά το transition, ο Σαμπάολι είναι άξιος συνεχιστής της δουλειάς του Μπιέλσα από το 2012 ως σήμερα. Και οι ΗΠΑ έχουν και υλικό και θα έχουν και πολύ κόσμο μαζί τους…\tΤο “σκέτο πρόκριση” Ρωσίας δίνει 1.40. Ψίχουλα. Εδώ το ξεκαθαρίζω: Παρολί με αστεία 1.30 και 1.40 δεν παίζω, χάρισμα όσων τα γουστάρουν, ας είναι “μπετά”.\nΑμα ξέρατε με τι γκανιότα μας παίζουνε, θα τα βλέπατε αλλιώς. Να δώσω παραδειγματάκι “κομπογιανίτικο” (όχι πολύπλοκα, γιά να το καταλάβουν ολοι); Κοιτάξτε: Βέλγιο πρόκριση 1.16. Ρωσία 1.44. Κορέα 2.62. Αλγερία 5.50. Κάντε 100 διά την κάθε απόδοση, προσθέστε τα τέσσερα πηλίκα. Οτι είναι πάνω από 200 (δύο περνάνε), είναι ας πούμε η γκανιότα (δεν είναι έτσι ακριβώς, αλλά έτσι το “πιάνουν” όλοι).\nΕδώ είναι 211.98. Δηλάδη η γκανιότα είναι περίπου στο 12%.\tΤο φορκάστ Βέλγιο 1η-Ρωσία 2η δίνει 2.62. Μου κάνει κάτι αυτό. Στην άκρη.\tΤο φορκάστ Ισπανία 1η-Χιλή 2η δίνει 4.20. Μου κάνει κι αυτό.\tΠάω σε ένα άλλο όμιλο. Ας…διαφωνήσω λίγο με τον Μάκη. Εγώ “ψηφίζω” Ελβετία 2η στον όμιλο της Γαλλίας. Είδα και το Εκουαδόρ προχθές. Μπάζει πολύ πίσω.\nΠολύ. Αναρχη μπάλα είδα. Θα πάω με…Χιτσφελντ. Γαλλία 1η-Ελβετία 2η δίνει 3.50. Δεκτόν, πάει κι αυτό.\tΚαι με αυτά τα τρία, θα κάνω ένα trixie. Τις ΗΠΑ δεν τις βάζω σε φορκάστ, σκέτη πρόκρισή της δίνει 3.60 μ.ο, σκέφτηκα να τα κάνω yankee (τρία φορκάστ, μιά πρόκριση) αλλά το αφήνω.\tΔεν θέλω να παίξω πολλά μακροχρόνια. Θα σταματήσω εδώ. Μέτριο το ποντάρισμα (η σούμα στην επόμενη στήλη).\nΚάτι ακόμα θα δείτε στο επόμενο κείμενο, που θα είναι την άλλη Τετάρτη απόγευμα. Δηλάδη λίγο πριν τη σέντρα. Θα συνεχίσω τη μελέτη και…εδώ είμαστε. Προς το παρόν κρατήστε αυτό που σας έγραψα και προχθές, ότι χωρίς ανταλλακτήριο δεν είναι εύκολα τα πράγματα. Και πως δεν είναι πρέπον να “απλώσουμε τραχανά” με τα ειδικά στοιχήματα.\nΩς τώρα είδαμε σκόρερς, είδαμε ένα trixie με φορκάστ, είδαμε και φιναλίστ. Τρία βασικά μπετ. Οτι έχει “απομείνει” (ή μου έχει ξεφύγει), την άλλη Τετάρτη πάλι εδώ. Και η μελέτη συνεχίζεται, η παρακολούθηση φιλικών συνεχίζεται. Και την άλλη Παρασκευή, θα έχουμε και ένα betradio δύωρο με…τα πάντα όλα τα Μουντιαλικά!\tΚαλό τετραήμερο ως και την Δευτέρα που είναι του Αγίου Πνεύματος, το καλοκαίρι ξεναγυρίζει, κάντε και κανένα μπάνιο! Τα λέμε Τετάρτη, θα “συζητήσουμε” τότε και λίγο παραπάνω γιά όλες τις ομάδες, συνεχίζω και να σας διαβάζω στο φόρουμ, ενώ η υπόσχεση που έδωσα (και…έκανε καλό γκελ) ισχύει φυσικά.\nΑν έχουμε 64 ματς, στα 50+ θα είμαι στο chat. Να τα βλέπουμε μαζί, να κάνουμε και live betting…\tΥ.Γ: Η φωτό φυσικά είναι από το 1994. Ο Μπάτζο χάνει το καθοριστικό πέναλτι…


Διακρίσεις για την Ομάδα Αγωνιστικής Αναρρίχησης του Ελληνικού Ορειβατικού συλλόγου (ΕΟΣ) Ξάνθης. – Xanthi Daily\nΔιακρίσεις για την Ομάδα Αγωνιστικής Αναρρίχησης του Ελληνικού Ορειβατικού συλλόγου (ΕΟΣ) Ξάνθης.\nΗ ομάδα του ΕΟΣ Ξάνθης συμμετείχε και διακρίθηκε στους αγώνες που διεξήχθησαν στον Αλμυρό Μαγνησίας και στο Βόλο με επτά αθλητές /τριες . Δύο χρυσά μετάλλια, τρία αργυρά και δύο χάλκινα.\nΤρεις από τους αθλητές μας κλήθηκαν να στελεχώσουν την εθνική ομάδα αγωνιστικής αναρρίχησης, ο Βαλσαμίδης Ματθαίος στην κατηγορία ανδρών, η Βαλσαμίδη Δανάη στην κατηγορία γυναικών και η Παλτατσίδου Ζωή στην κατηγορία νεάνιδων.\nΟι υπόλοιποι διακριθέντες αθλητές είναι ο Μπέρτος Βασίλειος (3η θέση στη δυσκολία), Βαλσαμίδης Ιάσωνας (3η θέση στο boulder), ενώ πολύ καλή παρουσία κατέγραψαν και οι δωδεκάχρονοι αθλητές μας, Τσιγγενόπουλος Ιωάννης και Ακριτίδης Θεόδωρος.\nΒαλκανικό πρωτάθλημα νέων στο Αϊδίνιο της Τουρκία : Η αθλήτριά μας Βαλσαμίδη Δανάη κέρδισε το χρυσό μετάλλιο στην κατηγορία junior.\nΕυρωπαϊκό κύπελλο boulering στο Klagenfurt της Αυστρίας: Ο πρωταθλητής Ελλάδας, Βαλσαμίδης Ματθαίος συμμετείχε στη διοργάνωση συγκεντρώνοντας πολύτιμους πόντους για την πρόκρισή του στο ευρωπαϊκό πρωτάθλημα στο Μόναχο τον προσεχή Αύγουστο.\nΤων αγώνων, προηγήθηκε προπονητικό καμπ της εθνικής ομάδας, στη Σόφια, όπου συμμετείχαν πέντε αθλητές/τριες του συλλόγου μας. Κοινή διαπίστωση από τη σύγκριση των εγκαταστάσεων, είναι η υστέρηση της Ελλάδας σε αθλητικές υποδομές και σύγχρονα μέσα, αναγκαία για την προετοιμασία των αθλητών/τριών μας και για αγώνες. Στην Ελλάδα δεν υπάρχει κανένα γήπεδο που να πληροί τις διεθνείς προδιαγραφές διεξαγωγής αγώνων σε ένα άθλημα που είναι πλέον ολυμπιακό\nΤο γεγονός ότι την τελευταία και πλέον δεκαετία, αθλητές/τριες του ΕΟΣ Ξάνθης διακρίνονται σε αθλητικές διοργανώσεις, στελεχώνουν την εθνική ομάδα της αγωνιστικής αναρρίχησης αλλά και το όλο αυξανόμενο ενδιαφέρον νέων παιδιών να ασχοληθούν με το άθλημα, κάνει επιτακτική την ανάγκη, η τοπική αυτοδιοίκηση να επενδύσει σε σύγχρονες αθλητικές εγκαταστάσεις, κάτι που θα καταστήσει την Ξάνθη πρωτοπόρα και με πολλαπλά οφέλη για τον τόπο.


Lenovo Yoga 910 | Υπολογιστής 2in1 με μοναδικόσχεδιασμό | Lenovo (GR)\nΑρχική σελίδα > Φορητοί υπολογιστές και Ultrabook > Yoga > Σειρά 900 >Lenovo Yoga 910\nΤο Yoga 910 είναι ένα κομψό και ισχυρό laptop που ξεχωρίζει αισθητικά και προσφέρει έναν διαφορετικό τρόπο εργασίας και διασκέδασης. Από τη μια πλευρά η ενιαία σχεδίαση από μέταλλο και το εξαιρετικά λεπτό πλαίσιό του τραβάνε τα βλέμματα, και από την άλλη η γρήγορη απόδοση, η υψηλής ευκρίνειας οθόνη 4K και ο καθηλωτικός ήχος θα σας εμπνέουν. Κάτι παραπάνω από φορητός υπολογιστής: το Yoga 910 αντιλαμβάνεται τον τρόπο ζωής σας. Τραβάει τα βλέμματα, όπου κι αν είστε.\nΛυπούμαστε, αυτό το προϊόν δεν είναι πλέον διαθέσιμο\nΔυστυχώς, το «Lenovo YOGA 910» δεν είναι πλέον διαθέσιμο. Προτείνουμε:\nΑξεσουάρ & Υπηρεσίες\nLenovo YOGA 910Χαρακτηριστικά\nΜε την ανώτερης κατηγορίας ενιαία σχεδίαση από μέταλλο, το Yoga 910 είναι εξίσου ανθεκτικό και κομψό.  Διαθέσιμος σε Champagne Gold (χρυσό), Platinum Silver (ασημί) και Gunmetal Grey (γκρι) και με ταιριαστά αξεσουάρ Yoga: το Yoga 910 ξεχωρίζει στο πλήθος.\nΤα πάντα είναι όμορφα με 4K\nΜε υψηλή ανάλυση 4K και οθόνη αφής σχεδόν χωρίς πλαίσιο, το Yoga 910 εμφανίζει τα πάντα σε εξαιρετικά ευκρινή ανάλυση. Σε συνδυασμό με την ευρείας γωνίας οθόνη IPS, θα μπορείτε να βλέπετε όλα τα έγγραφα, τις φωτογραφίες, τα βίντεο, τα παιχνίδια και τις ιστοσελίδες σας με εξαιρετική λεπτομέρεια, από οποιαδήποτε θέση.\nΌμορφη κατασκευή, εξαιρετικός σχεδιασμός\nΗ εξαιρετικής σχεδίασης άρθρωση που θυμίζει κόσμημα δεν έχει μόνο εντυπωσιακή εμφάνιση, αλλά είναι και πολύ λειτουργική. Ειδικά σχεδιασμένη ώστε να ανοίγει ομαλά, είναι αρκετά ανθεκτική ώστε να διατηρεί την οθόνη αφής στη γωνία που σας ταιριάζει. Επομένως, ανεξάρτητα από το αν το χρησιμοποιείτε σε λειτουργία tablet ήlaptop, το Yoga 910 είναι όμορφο και λειτουργικό.\nΛεπτό και ελαφρύ, δίπλα σας σε κάθε βήμα\nΜε πάχος μόλις 14,3 χιλ. (0,56'') και βάρος μόλις από 1,38 κ. (3,04 λίβρες), το Yoga 910 μεταφέρεται εύκολα οπουδήποτε. Εργασία και διασκέδαση: μαζί σας όλη την ημέρα.\nΠάντα έτοιμο να σας συντροφεύσει\nΜε διάρκεια ζωής μπαταρίας που θα σας συντροφεύει όλη την ημέρα, τίποτα δεν σταματά αυτόν τον φορητό υπολογιστή 360°, αλλά ούτε και τις υπόλοιπες έξυπνες συσκευές σας. Η δυνατότητα φόρτισης μέσω USB always-on σάς επιτρέπει να φορτίζετε το smartphone σας, αλλά και άλλες συσκευές, ακόμα και όταν το Yoga 910 είναι απενεργοποιημένο.\nΑσφαλές, γρήγορο, παραγωγικό\nΣαρώστε το δάκτυλό σας στο fingerprint reader του Yoga 910 για απλή και ασφαλή σύνδεση, πολύ πιο γρήγορα από το αν πληκτρολογούσατε τον κωδικό πρόσβασής σας. Μπορείτε να το απολαμβάνετε για ώρες. Χάρη στην ταχύτητα των επεξεργαστών Intel® τελευταίας γενιάς, η απόδοσή σας είναι άψογη όλη την ημέρα. Το fingerprint reader απλοποιεί τις διαδικασίες που πρέπει να κάνετε μέσα στην ημέρα, προσφέροντας από άμεση σύνδεση χωρίς χρήση κωδικού πρόσβασης έως άμεσες αγορές μέσω διαδικτύου. Εσείς είστε το "κλειδί" του υπολογιστή σας.\nΑκούστε τη διαφορά με κορυφαίο στερεοφωνικό ήχο\nΑκούστε μουσική από λίστες αναπαραγωγής, δείτε βίντεο και παρακολουθήστε ταινίες, με τα στερεοφωνικά ηχεία JBL που συνδυάζονται με το σύστημα Dolby® Audio Premium™. Απολαύστε εξαιρετική ευκρίνεια με κάθε επιλογή έντασης, σε όλες τις εφαρμογές. Συνομιλείτε με φίλους, Τα μικρόφωνα διπλής συστοιχίας με τεχνολογία ακύρωσης θορύβου ελαχιστοποιούν το θόρυβο του περιβάλλοντος, για να μη χάνετε ούτε λέξη.\nΚάντε σπουδαία πράγματα με τα Windows 10\nΑπολαύστε τα καλύτερα από όσα προσφέρουν τα Windows 10: από τον γρήγορο χρόνο εκκίνησης έως το εκτεταμένο μενού Έναρξης και από το ολοκαίνουριο πρόγραμμα περιήγησης έως το Cortana, τον δικό σας ψηφιακό προσωπικό βοηθό.\nLenovo YOGA 910Τεχνικές Προδιαγραφές\nΠροδιαγραφές του Lenovo Yoga 910-13IKB\nΈως και της πιο σύγχρονης γενιάς Intel® Core™ i7\nΈως Windows 10 Pro\nΈως Intel® HD Graphics\n720p με ψηφιακό μικρόφωνο dual array\nΈως 16 GB\nΈως 1 TB PCIe SSD\n2 x JBL®στερεοφωνικά ηχεία με Dolby Audio™ Premium\nΔιάρκεια ζωής μπαταρίας έως 15,5 ωρών με οθόνη FHD και 10,5 ωρών με οθόνη 4K\nΟθόνη 4K 13,9" (3.840 x 2.160) με τεχνολογία IPS\n(χιλ.): 323 x 224,5 x 14,3\n(ίντσες): 12,72 x 8,84 x 0,56\nΑπό 3,04 λίβρες (1,38 κ.)\nΝαι, μέσω fingerprint reader\nΆρθρωση Yoga™ που θυμίζει κόσμημα\nΕνιαία σχεδίαση από μέταλλο\nΣτενό πλαίσιο οθόνης 3 πλευρών\nΑσφάλεια μέσω δακτυλικού αποτυπώματος\nUSB 3.0 Type-C με έξοδο βίντεο\nUSB 2.0 Type-C με δυνατότητα φόρτισης\nUSB 3.0 με δυνατότητα φόρτισης always-on\nΥποδοχή ήχου combo\nLenovo YOGA 910Αξεσουάρ & Υπηρεσίες


Έρευνα Ικανοποίησης Υπαλλήλων για έως 75 Υπαλλήλων.\n/ Υπηρεσίες / Έρευνα Ικανοποίησης Υπαλλήλων για έως 75 Υπαλλήλων.\nΟι έρευνες ικανοποίησης εργαζομένων παρέχουν στους μάνατζερ ή στα μέλη του διοικητικού συμβουλίου έναν γνώμονα για το πραγματικά θετικό εργασιακό περιβάλλον μέσα στην εταιρία. Οι απόψεις των εργαζομένων, οι τάσεις εξουθένωσης, οι παράγοντες που κάνουν το προσωπικό να παθιάζεται, η πίστη, το εργασιακό κλίμα, οι ευκαιρίες για εκπαίδευση και η ανταγωνιστική νοημοσύνη αποτελούν παράγοντες κλειδιά για την ικανοποίηση των υπαλλήλων στον χώρο εργασίας.\nΑυτή η παραγγελία είναι για έως 75 υπαλλήλους μόνο και θα περιλαμβάνει μια τελική αναφορά σχετικά με την πραγματική κατάσταση στον εργασιακό χώρο. Οι ερωτήσεις στο ερωτηματολόγιο που μοιράζεται είναι εξατομικευμένες για την εταιρία σας και όχι από κάποιο πρότυπο. Παίρνουμε συνέντευξη από το άτομο επικοινωνίας σας και έπειτα η ροή διαχειρίζεται από εμάς.\n- Δημιουργούμε τις ερωτήσεις για εσάς μετά από μια προγραμματισμένη συνέντευξη.\n- Δημιουργούμε και στέλνουμε το Ερωτηματολόγιο.\n- Στέλνουμε μέχρι και 2 υπενθυμίσεις μέσω email.\n- Παραδίδουμε μια αναφορά στις βασικές καταστάσεις του Oργανισμού σας σε μορφή Word.\nΧρόνος παράδοσης: 4-6 εβδομάδες μετά τη διεξαγωγή της συνέντευξης. Συνήθως η συνέντευξη μπορεί να πραγματοποιηθεί μέσα σε 2-7 ημέρες από την ημέρα της παραγγελίας.\n(Ο χρόνος παράδοσης υπολογίζεται, αλλά είναι ακριβής στο 95% όλων των περιπτώσεων)


Ηρακλής: Προβάδισμα ο Ζιάγκος, φουλάρει για Χάτσερ! - Onsports.gr\nΓιάννης Πάλλας\t08 Ιουλίου 2020, 17:26\nΗρακλής: Προβάδισμα ο Ζιάγκος, φουλάρει για Χάτσερ!\nΣτον Ηρακλή φαίνεται ότι ο Βαγγέλης Ζιάγκος έχει αποκτήσει ξεκάθαρο προβάδισμα στην κούρσα της διαδοχής του Καντζούρη, ενώ θέλει και τον Χάτσερ\nΤο μυστήριο όσον αφορά το θέμα του προπονητή στον Ηρακλή, φαίνεται πως λύνεται, καθώς ο Βαγγέλης Ζιάγκος, είναι εκείνος που κερδίζει την κούρσα της διαδοχής του Ηλία Καντζούρη, έναντι του Χάρη Μαρκόπουλου!\nΣύμφωνα με το ONSPORTS ο πρώην τεχνικός του Ρεθύμνου έχει όλα τα χαρακτηριστικά που επιθυμεί ο «ισχυρός άνδρας» του «γηραιού» Θοδωρής Δρακόπουλος και φαίνεται ότι το θέμα έχει προχωρήσει πολύ. Μάλιστα, δεν αποκλείεται τα επόμενα 24ωρα να υπάρξει και επίσημη ανακοίνωση για την πρόσληψη του Βαγγέλη Ζιάγκου, ο οποίος είναι έτοιμος να σηκώσει τα μανίκια και να πιάσει δουλειά.\nΕκτός του προπονητή, για την ενίσχυση της ομάδας, εκείνος που φαίνεται να αποτελεί μεγάλο στόχο είναι ο Ουίλιαμ Χάτσερ. Ο Αμερικανός γκαρντ που έκανε πολύ καλή χρονιά με το Περιστέρι στο ελληνικό πρωτάθλημα, αλλά και στο Basketball Champions League είναι στην αγορά και θεωρείται το πιο hot όνομα για τον «γηραιό».\nΕνώ, για την περιφέρεια έχει συζητηθεί και το όνομα του Ζερμέιν Λοβ, ο οποίος γνωρίζει καλά το ελληνικό πρωτάθλημα έχοντας παίξει στον Χολαργό και τον Κολοσσό και διαθέτει μεγάλη ευχέρεια στο σκοράρισμα. Το δίδυμο αυτό είναι ιδανικό στο σχεδιασμό του Ηρακλή, αλλά τα πάντα θα εξαρτηθούν από τις οικονομικές απαιτήσεις των δυο παικτών.\n13 λεπτά πριν Μπαρτσελόνα: Τα σενάρια για επιστροφή του Μέσι και η θέση των «μπλαουγκράνα»\n31 λεπτά πριν Παναιτωλικός: «Χρέος όλων να απομονώσουμε κάθε ρατσιστική συμπεριφορά»\n38 λεπτά πριν ΑΕΚ: Οπαδοί στα γραφεία της ΠΑΕ - Ζήτησαν εξηγήσεις για την αποτυχία


8 σκέψεις από το μυαλό κάθε ανθρώπου που έχει πάει έστω και μια φορά γυμναστήριο. - DESTORA\nΑν έχετε ποτέ ασχοληθεί με την γυμναστική, τότε σίγουρα ξέρετε, πως το πόσο απολαυστική και διασκεδαστική είναι η γυμναστική δεν εξαρτάται μόνο από τις ασκήσεις, αλλά και από την παρέα που έχετε στο γυμναστήριο. Μοιραζόμαστε μαζί σας μερικά χιουμοριστικά σκιτσάκια που δείχνουν τις σκέψεις που έχουν περάσει από το μυαλό κάθε ανθρώπου, που έχει πάει έστω και μια φορά γυμναστήριο.\nPrevious article Ένα παιδί που δεν το αποδέχθηκαν, τρέχει μια ζωή προκειμένου να φτάσει κάπου\nNext article Τον Βασάνιζαν για χρόνια και του είχαν δεμένο το στόμα. Όταν τον βρήκαν οι διασώστες; Προσέξτε το Βλέμμα του!\nΈνα παιδί που δεν το αποδέχθηκαν, τρέχει μια ζωή προκειμένου να φτάσει κάπου\tΤον Βασάνιζαν για χρόνια και του είχαν δεμένο το στόμα. Όταν τον βρήκαν οι διασώστες; Προσέξτε το Βλέμμα του!\tΠρόσφατα ΆρθραΘα σας φανεί τρελό: Ξέρετε όμως τι σημαίνει το «Α μπε μπα μπλομ του κίθε μπλομ»;Μάρτιος 22, 2017Θεραπεύστε τον επίμονο βήχα ή την φλεγμονή των πνευμόνων με αυτή τη φυσική συνταγή…Μάρτιος 22, 2017Πίεσε Αυτό Το Σημείο Στην Κοιλιά & Θα Εκπλαγείς Από Τα Αποτελέσματα Που Έχει Στην Υγεία Σου! -ΦΩΤΟΜάρτιος 22, 2017Έπινε Ζεστό Νερό Με Λεμόνι & Μέλι Για 365 Μέρες. Τα Αποτελέσματα Θα Σας Καταπλήξουν!Μάρτιος 22, 2017Μην το χάσετε!\tΛαχταριστοί πατατοκεφτέδες! Το πιο τέλειο πιάτο για όσους νηστεύουν\tΠρόσφατα άρθρα\tΘα σας φανεί τρελό: Ξέρετε όμως τι σημαίνει το «Α μπε μπα μπλομ του κίθε μπλομ»;


Συνεχίζουμε μαχητικά απέναντι στην αντεργατική επίθεση και τα στηρίγματά της στα συνδικάτα | ΕΡΓΑΖΟΜΕΝΟΙ ΚΑΙ ΚΟΙΝΩΝΙΚΗ ΣΥΜΜΑΧΙΑ | ΡΙΖΟΣΠΑΣΤΗΣ\nΠέμπτη 24 Οχτώβρη 2019\nΣυνεχίζουμε μαχητικά απέναντι στην αντεργατική επίθεση και τα στηρίγματά της στα συνδικάτα\nΗ τοποθέτηση που κατέθεσε η ΔΑΣ στην προχτεσινή συνεδρίαση της προσωρινής διοίκησης της ΓΣΕΕ\nΑπέναντι στην επιλογή των δυνάμεων του εργοδοτικού - κυβερνητικού συνδικαλισμού να μη γίνει στην προχτεσινή συνεδρίαση της προσωρινής διοίκησης της ΓΣΕΕ καμία συζήτηση για την αντεργατική πολιτική, που χτυπά καθημερινά τη ζωή των εργαζομένων, η ΔΑΣ ήταν η μόνη δύναμη που επιδίωξε να γίνει συζήτηση, τονίζοντας ότι η σιωπή που επέβαλαν όλες οι υπόλοιπες παρατάξεις εξυπηρετεί την προσπάθεια να συγκαλύπτεται ο επιζήμιος ρόλος τους στο εργατικό συνδικαλιστικό κίνημα.\nΟ «Ριζοσπάστης» δημοσιεύει σήμερα εκτενή αποσπάσματα από την τοποθέτηση που κατέθεσε στα πρακτικά η ΔΑΣ.\nΤα Εργατικά Κέντρα, οι Ομοσπονδίες, τα Συνδικάτα που συμπορεύονται με το ταξικό κίνημα, αλλά και δεκάδες σωματεία και συνδικαλιστές που συμφωνούν σε πολλά με το ΠΑΜΕ, σηκώσαμε το βάρος της οργάνωσης της πάλης της εργατικής τάξης. Της αντεπίθεσης απέναντι στην αντιλαϊκή πολιτική των κυβερνήσεων, της προηγούμενης του ΣΥΡΙΖΑ και της σημερινής της ΝΔ. Των αγωνιστικών κινητοποιήσεων σε όλη τη χώρα, στους κλάδους και τις επιχειρήσεις.\nΚάναμε προσπάθεια να ενημερωθούν οι εργαζόμενοι, να μπουν στη μάχη, γνωρίζοντας τις δυσκολίες από την κυβερνητική προπαγάνδα, αλλά και την τρομοκρατία των εργοδοτών. Απευθυνθήκαμε ιδιαίτερα στους εργαζόμενους με τις πιο άθλιες εργασιακές σχέσεις, τους εργολαβικούς, τους ωρομίσθιους, τους συμβασιούχους, στα προγράμματα, στους πρακτικάριους, σε όσους δηλαδή είναι τα θύματα της αντιλαϊκής πολιτικής. Ακόμη απευθυνθήκαμε στους χιλιάδες νέους και νέες, αλλά και στους χιλιάδες που βρίσκονται έξω από τα συνδικάτα. Παρά την απαξίωση όπου έχετε οδηγήσει τα συνδικάτα, ο εργατόκοσμος αυτός καταλαβαίνει και σιγά σιγά μπορεί να έρθει κοντά στη συλλογική δράση και πάλη με τις πρωτοβουλίες μας, την πρωτοπόρα στάση μας που θα δείχνει αδιαλλαξία και ανιδιοτέλεια.\nΔώσαμε μάχες με Γενικές Συνελεύσεις, συγκεντρώσεις, συσκέψεις των εργαζομένων, που κατέληξαν σε συλλαλητήρια και απεργίες στις 24 Σεπτέμβρη και στις 2 Οκτώβρη. Και τώρα συνεχίζουμε με νέο συλλαλητήριο στις 24 Οκτώβρη.\nΑπέναντι στην υπονόμευση και την επιχείρηση υποταγής των εργαζομένων\nΙδιαίτερα στις 24 Σεπτέμβρη κάναμε μεγάλη προσπάθεια και είχαμε απέναντι τους εκβιασμούς και τα ψέματα στελεχών της ηγετικής ομάδας της ΓΣΕΕ, που απειλούσαν τις οργανώσεις που πήραν τις απεργιακές αποφάσεις. Ενώ είχαν παρθεί αποφάσεις για τις 24 Σεπτέμβρη, επιχειρούσατε να αλλάξετε την ημερομηνία. Οχι ότι σας είχε πάρει ο πόνος για να δοθεί απάντηση στην κυβέρνηση και τις εργοδοτικές ενώσεις, αλλά για να παρεμποδίσετε να εκφραστεί η αντίθεση των εργαζομένων στο νομοσχέδιο - σκούπα και να ψηφιστεί, εξοφλώντας έτσι τα γραμμάτια προς την κυβέρνηση της ΝΔ.\nΣε αυτό το σχέδιο πρωταγωνιστικό ρόλο με εντολή έπαιξε ο επονομαζόμενος οργανωτικός γραμματέας της ΓΣΕΕ, που απειλούσε ακόμα και στελέχη της παράταξής του να μην πάρουν αποφάσεις για τις 24 Σεπτέμβρη (...)\nΑν δεν έμπαιναν μπροστά τα Εργατικά Κέντρα, οι Ομοσπονδίες και τα Συνδικάτα θα κυριαρχούσε η λογική της ηγετικής ομάδας της ΓΣΕΕ ότι «η απεργία έχει φάει τα ψωμιά της». Θα κυριαρχούσε η λογική οι εργαζόμενοι να καθορίζουν τις διεκδικήσεις τους, τους αγώνες τους με βάση την ανταγωνιστικότητα, την επιχειρηματικότητα, την κερδοφορία των επιχειρήσεων. Η λογική να βάλουν πλάτη για τους «υγιείς» επιχειρηματίες. Η λογική ότι οι εργαζόμενοι πρέπει να παίρνουν υπόψη τους την κατάσταση της οικονομίας συνολικότερα. Η λογική ότι η πολιτική της ΕΕ μπορεί να αλλάξει και να γίνει υπέρ των εργαζομένων. Η λογική ότι το ΝΑΤΟ είναι ο φίλος της χώρας μας και υπερασπίζεται την εδαφική της ακεραιότητα.\nΗ ηγετική ομάδα της ΓΣΕΕ, μακριά από τους εργαζόμενους και τις αγωνίες τους, βρισκόταν και βρίσκεται στα σαλόνια της κυβέρνησης, του Βρούτση, του ΣΕΒ και των άλλων εργοδοτικών ενώσεων. Ο καλύτερος συνομιλητής και συνδιαμορφωτής της πολιτικής της ΝΔ και πριν του ΣΥΡΙΖΑ.\nΠού σας έχανε πού σας έβρισκε κανείς, στο υπουργείο της εργοδοσίας... Η έγνοια σας, ιδιαίτερα τις τελευταίες μέρες, ήταν και είναι αν η απόφαση του δικαστηρίου σάς επιτρέπει να διορίσετε στελέχη της ομάδας Παναγόπουλου - Κιουτσούκη - Βασιλόπουλου στην Οικονομική και Κοινωνική Επιτροπή. Αναψαν τα τηλέφωνα με τον πρόεδρό της, μην τυχόν και λείπετε από εκεί που με την κοινή στρατηγική των συνεταίρων σας θέλετε να οδηγείτε την εργατική τάξη στο κρεβάτι του Προκρούστη των εργατικών δικαιωμάτων, στη λογική του «ρεαλισμού» της υποταγής, στη λογική του συμβιβασμού, του «κοινωνικού εταιρισμού».\nΑξιοποιείτε τη λέξη «επείγοντα» της δικαστικής απόφασης. Ομως και εδώ πιαστήκατε στη φάκα.\nΕπείγον ζήτημα δεν είναι η επίθεση στα ασφαλιστικά δικαιώματα που έχει προετοιμάσει η κυβέρνηση; Επείγον ζήτημα δεν είναι το χτύπημα στα συνδικάτα με την παράδοση του μητρώου στον ΣΕΒ και την κυβέρνησή του; Επείγον δεν είναι το συντριπτικό χτύπημα στην ΕΓΣΣΕ, τις κλαδικές Συμβάσεις; Επείγον δεν είναι το ζήτημα της ενίσχυσης των Ενώσεων Προσώπων; Επείγον δεν είναι το χτύπημα στη σταθερή και μόνιμη δουλειά; Επείγον δεν είναι η ιδιωτικοποίηση βασικών τομέων των δήμων; Επείγον δεν είναι η κατάργηση της κυριακάτικης αργίας στα logistics και στις αποθήκες των σούπερ μάρκετ; Επείγον ζήτημα δεν είναι η νέα αμερικανοΝΑΤΟική Συμφωνία για τις βάσεις και η εμπλοκή της χώρας όλο και βαθύτερα στους ιμπεριαλιστικούς σχεδιασμούς; Επείγον δεν είναι η ιμπεριαλιστική επέμβαση της αστικής τάξης της Τουρκίας στη Συρία, η σφαγή και ο ξεριζωμός χιλιάδων ανθρώπων;\nΓια όλα αυτά όχι μόνο δεν κάνατε τίποτα αλλά έχετε πλήρως συμφωνήσει με την κυβέρνηση.\nΑθλιότητες και θράσος δίχως πάτο...\nΑντί αυτών, όλο το προηγούμενο διάστημα αναλωθήκατε σε επιθέσεις ενάντια στις ταξικές δυνάμεις, χρησιμοποιώντας μέχρι τελευταίας λέξης τις απολογίες στο δικαστήριο των χρυσαυγιτών. Ονομάσατε το ΠΑΜΕ «επιχειρησιακό βραχίονα του ΚΚΕ» και μάλιστα «εγκληματική οργάνωση με αρχηγό τον Γενικό Γραμματέα του».\nΥπερασπιστήκατε τις αθλιότητες του αντικομμουνιστή και με χρυσαυγίτικη λογική Μπογδάνου, που χρησιμοποιώντας ασφαλίτικες μεθόδους έδωσε στη δημοσιότητα τα στοιχεία ενός αγωνιστή νεολαίου που βρισκόταν σε πορεία, την οποία οι δυνάμεις καταστολής χτύπησαν με εντολή της κυβέρνησης και του υπουργού Χρυσοχοΐδη.\nΥπερασπιστήκατε τις αθλιότητες του εργοδότη Καραγεωργόπουλου, που τον έχετε υπεύθυνο Γραφείου Τύπου και με ξένα κόλλυβα και χρήματα γυρνάει και καλοπερνάει και δεν κάνει τίποτε άλλο, ονομάζοντας τον Γενικό Γραμματέα του ΚΚΕ «χαφιέ».\nΕχετε το θράσος, εσείς οι καλοταϊσμένοι εργατοπατέρες, να μιλάτε για τα στελέχη του ταξικού κινήματος, που από το πρωί ως το βράδυ αγωνιούν και προσπαθούν σε κάθε τόπο δουλειάς να οργανώσουν την εργατική τάξη στα συνδικάτα και την απάντηση της εργατικής τάξης στην επίθεση που δέχεται.\nΓια να μας πείτε, λοιπόν, πού είναι το ένα εκατομμύριο ευρώ του Εργατικού Κέντρου Φθιώτιδας που κάποιοι έφαγαν; Πού είναι τα χιλιάδες ευρώ που αφορούν το Εργατικό Κέντρο Χανίων; Θα υπάρχει και συνέχεια σε αυτό το ζήτημα και με άλλα στοιχεία που γνωρίζουμε.\nΑπό πού ως πού καθαιρείτε τον εκλεγμένο αντιπρόσωπο των ταξικών δυνάμεων από τη διοίκηση του Εργατικού Κέντρου Καβάλας; Επειδή ασκούσε κριτική στην πλειοψηφία; Επειδή αναδείκνυε ότι αποφάσεις του Εργατικού Κέντρου είναι ενάντια στους εργαζόμενους; Επειδή αποκάλυπτε τη νοθεία σε αρχαιρεσίες ορισμένων σωματείων;\nΣυνέδριο θα γίνει, αλλά θα είναι συνέδριο των εργαζομένων\nΟ εχθρός σας λοιπόν είναι τα συνδικάτα και οι συνδικαλιστές, που οργανώνουν την πάλη των εργατών ενάντια στην επίθεση της εργοδοσίας και των κυβερνήσεών της. Γι' αυτό και επιτίθεστε με όλες αυτές τις αθλιότητες.\nΜόνο που αυτά δεν πιάνουν στους εργαζόμενους. Ακόμη και δικά σας στελέχη αρνούνται - παρά τις διαφωνίες που έχουν μαζί μας και το καταλαβαίνουμε αυτό - να σας ακολουθήσουν στον αντεργατικό, αντικομμουνιστικό κατήφορο που έχετε πάρει.\nΕπειδή όλα αυτά που γράφετε στα δελτία Τύπου, στα facebook και αξιοποιείτε ακόμα και κυβερνητικά στελέχη, δεν μας τρομάζουν, δεν μας φοβίζουν, αλλά μας γεμίζουν με δύναμη, μαχητικότητα, αποφασιστικότητα, σας τονίζουμε για μια ακόμη φορά: Βγάλτε από το μυαλό σας ότι θα αλλάξουμε τις αποφάσεις μας, ότι θα κάνουμε πίσω. Το κίνημά μας έχει μια ηρωική ιστορία και αυτήν θα ακολουθήσουμε, προσπαθώντας να κάνουμε πράξη αυτά για τα οποία χιλιάδες αγωνιστές και εργατικά στελέχη πάλεψαν, εξορίστηκαν, βρέθηκαν στα εκτελεστικά αποσπάσματα. Δεν έγιναν καταδότες με κουκούλα των αγωνιστών.\nΓι' αυτό λοιπόν σας το λέμε καθαρά: Βγάλτε από το μυαλό σας ότι νέο συνέδριο θα γίνει με εργοδότες, με νόθους, με μπράβους και ασφαλίτες. Φέρτε όσες αποφάσεις θέλετε με τις δυνάμεις καταστολής, τον ίδιο τον Χρυσοχοΐδη, περικυκλώστε το κτίριο με ΜΑΤ, δεν φοβόμαστε. Συνέδριο θα γίνει, αλλά θα είναι συνέδριο των εργαζομένων.\nΗχηρή απεργιακή απάντηση στην αντιλαϊκή πολιτική στην Υγεία\nΔιεκδικεί Συλλογική Σύμβαση και βελτίωση των όρων εργασίας για όλους τους εργαζόμενους\nΝέες μεθοδεύσεις σε βάρος εργαζομένων\nΣυνεχίζουν τον αγώνα με 24ωρη πανελλαδική απεργία\nΓια τις συνέπειες των ανταγωνισμών ΕΕ - ΗΠΑ σε εργαζόμενους και αγροτοκτηνοτρόφους\nΟι ζωές μας δεν είναι παιχνίδι για τα κέρδη τους\nΠρωτοβουλίες οργάνωσης της πάλης ενάντια στην «ευέλικτη» εργασία\nΑστυνομικές δυνάμεις στο Ιδρυμα Χρονίων Παθήσεων στη Γλυφάδα\nΑρχαιρεσίες σε αγροτικούς συλλόγους


Μια Ελληνίδα κορυφαία φυσικός στον κόσμο – mazimagazine.gr\nEίναι η πρώτη κάτοχος της νέας έδρας «Αρίσταρχος» στο διάσημο Ινστιτούτο Perimeter στον Καναδά και είναι Ελληνίδα.\nΗ φυσικός Ασημίνα Αρβανιτάκη, θεωρείται μία από τις κορυφαίες στον κόσμο ανερχόμενες ερευνήτριες στο πεδίο της θεωρητικής φυσικής, επιλέχθηκε γι αυτή την σπουδαία έδρα, σε ένα παγκοσμίως γνωστό Ινστιτούτο, στον τομέα των αναζητήσεων στην φυσική.\nΗ Ελληνίδα φυσικός θα είναι η πρώτη γυναίκα που θα έχει ερευνητική έδρα στο Perimeter, το οποίο ιδρύθηκε το 1999 και σήμερα θεωρείται το μεγαλύτερο και πιο προχωρημένο ερευνητικό κέντρο θεωρητικής φυσικής στον κόσμο.\nΓια να υποστηριχθεί η πρωτοποριακή έρευνα της Ελληνίδας φυσικού πάνω στη φύση του σύμπαντος καθώς και να ενισχυθούν οι δεσμοί του Ινστιτούτου με την Ελλάδα στο επίπεδο της έρευνας και της εκπαίδευσης-επιμόρφωσης νέων επιστημόνων, θα υπάρξει χρηματοδότηση.\nΤόσο από το Ίδρυμα Σταύρος Νιάρχος που θα διαθέσει 4 εκατ. ευρώ στην έρευνα της Αρβανιτάκη, όσο και ίδιο το καναδικό Ινστιτούτο, το οποίο αποτελεί πρότυπο συνεργασίας ιδιωτικού και δημόσιου και ενισχύεται από τις κυβερνήσεις του Καναδά και του Οντάριο, το ίδιο ποσό.\nΗ συνεργασία της Ελληνίδας φυσικού με το Perimeter άρχισε το 2014, έχοντας προηγουμένως αποφοιτήσει από το Πανεπιστήμιο Αθηνών και έχοντας πάρει το διδακτορικό της από το Πανεπιστήμιο Στάνφορντ της Καλιφόρνια, όπου διεξήγαγε έρευνα στο Ινστιτούτο Θεωρητικής Φυσικής, σε συνεργασία με έναν άλλο διακεκριμένο Έλληνα, τον καθηγητή Σάββα Δημόπουλο. Το έργο της η ίδια περιγράφει ως ευρύ και διεπιστημονικό, αναπτύσσοντας θεωρίες πέρα από το καθιερωμένο πρότυπο στη Φυσική, ασχολούμενη με την υπερσυμμετρία, τη σκοτεινή ύλη, τις επιπλέον διαστάσεις .\nPerimeterΑσημίνα Αρβανιτάκηκορυφαια φυσικος


Σίλια Κατραλή:"Ελπίζω σε μια μετακίνηση με τον αριθμό 7 σε έναν κόσμο πιο δίκαιο, πιο συνεπή, πιο γενναίο" - kmag\nΣίλια Κατραλή:”Ελπίζω σε μια μετακίνηση με τον αριθμό 7 σε έναν κόσμο πιο δίκαιο, πιο συνεπή, πιο γενναίο”\nΗ Σίλια Κατραλή ένα νέο ταλαντούχο κορίτσι κάνει τα πρώτα του βήματα στη δισκογραφία με το πρώτο της album που τιτλοφορείται «Ελεύθερο Κάμπινγκ». Ήδη έχει ξεχωρίσει το πρώτο single «Χαμογέλα», μια ευφάνταστη διασκευή του γνωστού τραγουδιού του Μανώλη Φάμελλου. To video clip έχει κερδίσει τις εντυπώσεις καθώς συγκεντρώνει μια πλειάδα σημαντικών συνεργατών με αρχηγό στο τιμόνι της σκηνοθεσίας, την Έφη Γούση.\nΜε τη δύναμη και την αυτοπεποίθηση του νεαρού της ηλικίας αλλά και ενός απόλυτα συνειδητοποιημένου καλλιτέχνη, η Σίλια Κατραλή αφήνει ηχηρό αποτύπωμα στα μουσικά δρώμενα και γεννάει προσμονή για τα επόμενά της βήματα…\nΣίγουρα πρόκειται για μία αισιόδοξη νότα, στην περίεργη καθημερινότητα μας…\nΣίλια γιατί ελεύθερο και γιατί κάμπινγκ;\nΕλεύθερο γιατί είναι το ύψιστο ζητούμενο αγαθό. Κάμπινγκ γιατί είναι το κερασάκι στη τούρτα της ζωής. Λίγο πολύ είναι ένας προσωπικός τρόπος ζωής. Μια ας πούμε εναλλακτική προσέγγιση αυτού που ονομάζουμε καθημερινότητα στην οποία πίστεψα βαθιά και την κάναμε τραγούδι.Μέσα σε αυτό το σχήμα συνυπάρχουν άλλα επτά τραγούδια, τα οποία καλύπτονται στην ολότητα τους από τον τίτλο και κάπως έτσι φτιάξαμε ένα άλμπουμ.\nΚυκλοφόρησε λοιπόν ο πρώτος σου δίσκος σε εντελώς παράλογη εποχή κι όμως όλα δείχνουν να πηγαίνει καλά. Έχεις σκεφτεί τα επόμενα βήματα; Έχεις άγχος για το από ‘δω και πέρα.\nΔε πολυσκέφτομαι τα βήματα μου.Όσο αναφορά το κομμάτι της μουσικής περισσότερο έχω περιέργεια παρά άγχος. Ακολουθώ τα τραγούδια και τη διάθεση που έχω την κάθε εποχή. Και εκείνα με πάνε κάπου.Τα τραγούδια προηγούνται κι εγώ κυλάω μαζί τους.\nΟι στίχοι σου μιλούν με παρομοιώσεις και εικόνες. Από πού αντλείς έμπνευση; Διαβάζεις γενικώς;\nΜιλάω στη ζωή με τον ίδιο τρόπο που γράφω. Είναι κάτι που προϋπήρχε της τέχνης. Είναι ο τρόπος που εκφράζομαι – ο καθένας έχει έναν δικό του. Έχουν περάσει βιβλία από τα χέρια μου που έχουν αλλάξει καθοριστικά τον ψυχισμό μου και τον τρόπο που βλέπω τον κόσμο. Επίσης καθοριστικό ρόλο στον τρόπο που αντιλαμβάνομαι τον κόσμο ασυνείδητα έχει παίξει και το σινεμά. Η έμπνευση είναι ένα παζλ στο κεφάλι μου το οποίο δεν είχα βέβαια ποτέ την ανάγκη να ταξινομήσω. Κάθε κομμάτι απλά βρίσκει τη θέση του κάποια στιγμή και αυτό είναι εντάξει.\nΗθοποιός και τραγουδοποιός συνδυάζονται; Πόσο εύκολο ή δύσκολο είναι στο τέλος της ημέρας;\nΣε πρακτικό επίπεδο δεν ξέρω, μπορώ μονάχα να φανταστώ. Έχω δουλέψει αρκετά ως ηθοποιός με δωδεκάωρα γυρίσματα πχ και διπλή παράσταση το βράδυ όμως όταν κυκλοφόρησε το άλμπουμ δηλαδή πριν πεντε μήνες βρεθήκαμε σε μία παγκόσμια κατάσταση που δεν είναι εφικτό να πραγματοποιηθούν συναυλίες ή παραστάσεις. Επομένως υποθέτω πως όταν επιστρέψουμε στα παλιά δεδομένα θα προσπαθήσω να βρω μια ισορροπία για να δουλέψει αυτό παράλληλα. Νομίζω πως δεν είναι ακατόρθωτο.\nΠως βιώνεις όλη αυτή τη κατάσταση με τη πανδημία; Τι μήνυμα θα ήθελες να στείλεις στον κόσμο;\nΑς μην τονίσουμε ξανά όλες τις καταστροφικές συνέπειες της πανδημίας. Θα σταθώ στο πόσο πολύ θλίβομαι όταν βλέπω κάποιες μερίδες του πληθυσμού να υιοθετούν άκριτα απόψεις δογματικές και απόλυτες που ουδεμία σχέση έχουν με τη κοινωνική ευθύνη. Ελπίζω σε μία μετακίνηση με τον αριθμό 7 με κλειστά μάτια κι ανοιχτές καρδιές. Μια μετακίνηση σε έναν κόσμο πιο δίκαιο, πιο συνεπή, πιο γενναίο.\nΑκολουθείστε την Σίλια Κατραλή στο Instagram: εδώ ή στο κανάλι της στο YouTube εδώ\nΕλεύθερο κάμπινγκμουσικήΣίλια Κατραλήσυνέντευξη


The Voice of America (VOA): News in Greek, 07-07-03\n Εκτός φυλακής ο "Σκούτερ" Λίμπυ\n 8 οι συλληφθέντες για το τρομοκρατικό σχέδιο στη Βρετανία\n Ισραηλινοί στρατιώτες σκότωσαν μέλος των Ταξιαρχιών των Μαρτύρων αλ Ακσά\n Νεκρός βρέθηκε ο Αμερικανός διπλωμάτης στην Κύπρο\n Διάσκεψη κορυφής Αφρικανικών χωρών στη Γκάνα\n Μπούς-Πούτιν: Διαφωνούν για την αντιπυραυλική ασπίδα, συμφωνούν για Ιράν\n ΗΠΑ: Το Ιράν εξοπλίζει εξτρεμιστές στο Ιράκ μέσω Χεζμπολλά\n 24ωρο ειδησεογραφικό δορυφορικό τηλεοπτικό δίκτυο στα Αγγλικά από τη Τεχεράνη\nΟ Λούις 'Σκούτερ' Λίμπυ, πρώην προσωπάρχης του αντιπροέδρου των ΗΠΑ, Ντίκ Τσέηνυ, δεν θα εκτίσει ποινή φυλάκισης 30 μηνών, μετά από συνταγματικά κατοχυρωμένη παρέμβαση του προέδρου Μπούς. Ο κ. Λίμπυ δεν θα φυλακιστεί, αλλά θα παραμείνουν εν ισχύ τα υπόλοιπα συστατικά της ποινής του, δηλαδή θα καταβάλει πρόστιμο 250,000 δολαρίων, ενώ θα βρίσκεται υπό αστυνομική επιτήρηση επί δύο χρόνια.\nΣε ανακοίνωση του Λευκού Οίκου που εκδόθηκε το βράδυ της Δευτέρας, ο κ. Μπούς αναφέρει ότι παρενέβη για την μετατροπή της ποινής του κ. Λίμπυ επειδή την θεώρησε 'υπερβολική'. Το Ρεπουμπλικανικό κόμμα χαιρέτησε την ενέργεια του προέδρου Μπούς, αλλά οι Δημοκρατικοί αντέδρασαν έντονα. Ο ηγέτης της πλειοψηφίας στη Γερουσία, Δημοκρατικός Χάρρυ Ρήντ, χαρακτήρισε την παρέμβαση απαράδεκτη.\nΕπίσης ο πρόεδρος των ΗΠΑ έχει το δικαίωμα να δώσει χάρη στον 'Σκούτερ' Λίμπυ αργότερα αν θελήσει, γεγονός που θα σημάνει ότι θα διαγραφεί το πρόστιμο και θα καθαρίσει το ποινικό μητρώο του πρώην προσωπάρχη του αντιπροέδρου των ΗΠΑ. Ο κ. Λίμπυ καταδικάστηκε τον Μάρτιο για ψευδορκία στην υπόθεση της αποκάλυψης της ταυτότητας της μυστικής πράκτορα της CIA, Βάλερυ Πλέημ.\nΟ συλληφθής Μοχάμεντ Άσα\nΟι Αυστραλιανές αρχές ανακοίνωσαν ότι ο όγδοος καταζητούμενος για τις απόπειρες τρομοκρατικών επιθέσεων με παγιδευμένα αυτοκίνητα στο Λονδίνο και τη Γλασκόβη, συνελήφθη στο αεροδρόμιο του Μπρισμπέιν, ενώ προσπαθούσε να φύγει απ' την Αυστραλία. Πρόκειται για 27χρονο την σύλληψη του οποίου επιβεβαίωσε τη Δευτέρα και η Βρετανική αστυνομία.\nΒρετανικά μέσα ενημέρωσης μεταδίδουν ότι δύο απ' τους 8 συλληφθέντες για την υπόθεση είναι γιατροί. Ένας απ' αυτούς, ονόματι Μπιλάλ Αμπντουλλά, είναι Ιρακινός γιατρός και βρισκόταν μέσα στο αυτοκίνητο που έπληξε την είσοδο του αεροδρομίου της Γλασκόβης. Ο δεύτερος γιατρός, ονόματι Μοχάμεντ Άσα, συνελήφθη κοντά στο Λίβερπουλ και σύμφωνα με πληροφορίες σπούδασε στην Ιορδανία.\nΙσραηλινά στρατεύματα πυροβόλησαν και σκότωσαν ένοπλο Παλαιστίνιο κατά την διάρκεια επιδρομής σε στρατόπεδο προσφύγων έξω από την Τζενίν, στη Δυτική Όχθη. Παλαιστινιακές πηγές είπαν ότι το θύμα ήταν μέλος της οργάνωσης Ταξιαρχίες των Μαρτύρων αλ Ακσά, η οποία είναι εξτρεμιστική οργάνωση με διασυνδέσεις με την Φατάχ, του Παλαιστινίου προέδρου Μαχμούντ Αμπάς.\nΙσραηλινοί αξιωματούχοι είπαν ότι θέλουν να ενισχύσουν την νέα Παλαιστινιακή κυβέρνηση του κ. Αμπάς, αφού τώρα δεν συμπεριλαμβάνει την Χαμάς. Την Κυριακή, το Ισραήλ μετέφερε ποσό ύψους 120 εκατομμυρίων δολαρίων από φόρους που είχαν παρακρατηθεί στην κυβέρνηση του Μαχμούντ Αμπάς.\nΗ Αμερικανική Πρεσβεία στη Λευκωσία επιβεβαίωσε ότι ανώτερος διπλωματικός της υπάλληλος του οποίου η τύχη αγνοείτο επί τέσσερις μέρες, βρέθηκε νεκρός.\nΑνακοινωθέν του πρέσβη των ΗΠΑ, Ρόναλντ Σλάισερ, επιβεβαιώνει ότι το πτώμα βρέθηκε στην απομακρυσμένη περιοχή Λέφκα δυτικά της Λευκωσίας και ότι πρόκειται για τον αγνοούμενο 45χρονο στρατιωτικό ακόλουθο, Τόμας Μούνι. Τα αίτια θανάτου διερευνώνται, επισημαίνει στο ανακοινωθέν του ο κ. Σλάισερ.\nΣτην Ουάσιγκτον ο εκπρόσωπος του Στέητ Ντηπάρτμεντ δήλωσε σε δημοσιογράφους ότι δεν υπάρχουν στοιχεία που να συνδέουν το θάνατο του Τόμας Μούνι με την τρομοκρατία.\nΑφρικανοί ηγέτες, κατά την έναρξη της διάσκεψης κορυφής τους, στη Γκάνα.\nΗγέτες αφρικανικών χωρών έχουν συγκεντρωθεί για διάσκεψη κορυφής στη Γκάνα, με κύριο θέμα την ενοποίηση των χωρών της ηπείρου.\nΣημαντικές διαφωνίες προέκυψαν την Δευτέρα, κατά τις κεκλεισμένων των θυρών συνομιλίες μεταξύ ηγετών της Αφρικανικής Ένωσης, σε σχέση με το πώς να επιτευχθεί η ενοποίηση. Ο Μοαμάρ Καντάφι της Λιβύης και ο Αμπντουλαγιέ Ουαντέ της Σενεγάλης ηγούνται ομάδας κρατών που επιθυμούν την άμεση δημιουργία ομοσπονδιακού κράτους στην Αφρική. Όμως, άλλοι ηγέτες υποστηρίζουν την άποψη του προέδρου της Νοτίου Αφρικής, Θάμπο Μπέκι, που λέει ότι μία τέτοια κίνηση πρέπει να γίνει σταδιακά.\nΗ τριήμερη διάσκεψη της Αφρικανικής Ένωσης εστιάζεται στην δημιουργία ομοσπονδίας, όμως πολλοί Αφρικανοί λένε ότι άλλα σημαντικά θέματα, όπως το πρόβλημα με το Νταρφουρ και τα ανθρώπινα δικαιώματα, πρέπει να πρωτοστατήσουν στην ημερήσια διάταξη.\nΗ ιδέα της ενωμένης Αφρικής αποτελεί το όραμα του πρώτου προέδρου της Γκάνα, Κουάμε Νκρούμα.\nΟ Ρώσος πρόεδρος, Βλαντιμίρ Πούτιν, εξέθεσε το όραμά του για μία Ευρωπαϊκή αντιπυραυλική ασπίδα, που αποτελεί αντιπρόταση σε Αμερικανικό σχέδιο αντιπυραυλικής θωράκισης, το οποίο υποστηρίζεται από τον πρόεδρο Μπούς.\nΜετά από συνομιλίες στην ιδιωτική έπαυλη της οικογένειας Μπούς στην πολιτεία του Μαίην, ο κ. Πούτιν δήλωσε ότι δεν βλέπει την ανάγκη να τοποθετηθούν εγκαταστάσεις της αντιπυραυλικής ασπίδας στην Πολωνία και την Τσεχία, όμως ο κ. Μπούς είπε ότι οι δύο αυτές χώρες αποτελούν αναπόσπαστο τμήμα του σχεδίου. Πάντως, ο κ. Μπούς δεν απέρριψε τελείως την άποψη του Ρώσου ομολόγου του, χαρακτηρίζοντας την ειλικρινή και πρωτότυπη. Η πρόταση Πούτιν προβλέπει την συμμετοχή του ΝΑΤΟ και όλων των Ευρωπαϊκών χωρών στο σχέδιο και προτείνει ως βάση του σχεδίου είτε το Αζερμπαϊζάν, είτε, αν χρειαστεί, τη νότια Ρωσία.\nΟι δύο ηγέτες φάνηκαν περισσότερο σύμφωνοι στο θέμα του Ιράν και είπαν ότι θα συνεργαστούν με το Συμβούλιο Ασφαλείας των ΗΕ για να πιεστεί η Τεχεράνη να σταματήσει το πρόγραμμά της εμπλουτισμού ουρανίου.\nΤο Ιράν διέψευσε Αμερικανικές καταγγελίες ότι η Τεχεράνη εξοπλίζει Σιίτες εξτρεμιστές στο Ιράκ μέσω της Χεζμπολάχ του Λιβάνου. Εκπρόσωπος του υπουργείου εξωτερικών του Ιράν δήλωσε ότι Αμερικανοί αξιωματούχοι προβαίνουν σε αναληθείς και εξωφρενικές, όπως τις χαρακτήρισε, δηλώσεις για πολιτικό όφελος χωρίς κανένα αποδεικτικό στοιχείο.\nΟ ταξίαρχος Κέβιν Μπέργκνερ δήλωσε την Δευτέρα σε δημοσιογράφους στη Βαγδάτη, ότι ανώτερο στέλεχος της Χεζμπολλάχ συνελήφθη τον Μάρτιο στο νότιο Ιράκ, και ομολόγησε ότι οι επίλεκτες δυνάμεις του Ιράν αλ Κούντς, και στελέχη της οργάνωσής του, εκπαιδεύουν στο Ιράν 'ομάδες 20 με 60 Ιρακινών' και μετά τους ξαναστέλνουν στο Ιράκ για να διενεργήσουν επιθέσεις. Ο ταξίαρχος Μπέργκνερ κατήγγειλε τις δυνάμεις αλ Κούντς για ανάμειξη σε επίθεση τον Ιανουάριο στην Καρμπάλα, κατά την οποία είχαν σκοτωθεί 5 Αμερικανοί στρατιώτες.\nΣτο μεταξύ τη Δευτέρα στο Ιράκ τουλάχιστον 9 άτομα σκοτώθηκαν από έκρηξη παγιδευμένου αυτοκινήτου σε αγορά της Βαγδάτης.\nΤο Ιράν εγκαινίασε 24ωρο δορυφορικό ειδησεογραφικό τηλεοπτικό δίκτυο στα αγγλικά, με στόχο μια εναλλακτική, των δυτικών μέσων ενημέρωσης, κάλυψη των γεγονότων, όπως αναφέρει η Τεχεράνη.\nΟ πρόεδρος του Ιράν, Μαχμούντ Αχμαντινετζάντ, μίλησε κατά την διάρκεια ειδικής τελετής για τα εγκαίνια του καναλιού, που θα εστιάζεται σε ειδήσεις από την περιοχή της Μέσης Ανατολής.\nΤο κρατικά ελεγχόμενο νέο δίκτυο, Press TV, αναφέρει στην ιστοσελίδα του ότι στόχος του είναι η διάσπαση του μονοπωλίου των Δυτικών μέσων ενημέρωσης. Το Press TV έχει γραφεία και συνεργάτες σ' όλο το κόσμο, συμπεριλαμβανομένης της Μέσης Ανατολής και των ΗΠΑ.\nvoa2html v3.00 run on Wednesday, 4 July 2007 - 1:18:30 UTC


Άλλες - BTCenter\nVenous Occlusion Plethysmography VOP\nΟ ΑΒΙ είναι ένας δείκτης που απεικονίζει το αποτέλεσμα της διαίρεσης της Συστολικής Αρτηριακής Πίεσης στα κάτω άκρα με την Συστολική Πίεση στα κάτω άκρα. Η τιμή <0,9 θεωρείται σαν ένδειξη Περιφερικής Αρτηριακής Πάθησης.\nΣυστήματα της MEDIS που χρησιμοποιούνται στην μέτρηση του ΑΒΙ:\nΗ Ταχύτητα του Σφυγμικού Κύματος (aortic Pulse Wave Velocity - aPWV) είναι μία παράμετρος που θεωρείται σαν παράγοντας κινδύνου, καθώς απεικονίζει την ελαστικότητα (ή σκληρότητα) της αορτής.\nΥπάρχουν αρκετοί τρόποι μέτρησής της. Στα συστήματα της MEDIS εφαρμόζεται μία πιο ακριβής προσέγγιση, καθώς η αρχή της μέτρησης της διάδοσης του σφυγμικού κύματος μετριέται από την αρχή της εξώθησης, δηλαδή με το άνοιγμα της αορτικής βαλβίδας.\nΓιά την μέτρηση εφαρμόζεται μία ειδική περιχειρίδα στόν μηρό ενώ καταγράφεται η ρεοκαρδιογραφία. Με αυτόν τον τρόπο, υπολογίζεται ο χρόνος διάδοσης από το άνοιγμα της αορτικής βαλβίδας (σημείο Β στο σχήμα) έως ότου το σφυγμικό κύμα φτάσει στον μηρό (σημείο F στο σχήμα). Μετρώντας την απόσταση, υπολογίζεται η ταχύτητα του σφυγμικού κύματος.\nΣυστήματα της MEDIS που χρησιμοποιούνται στην μέτρηση της aPWV:\nΗ Venous Occlusion Plethysmography (VOP) είναι μία από τις πλέον χρησιμοποιούμενες τεχνικές μέτρησης που χρησιμοποιεί την ρεογραφική (impedance plethysmography) τεχνολογία.\nΓενικώς, η VOP διαδικασία συμπεριλαμβάνει την εφαρμογή περιχειρίδας πίεσης στον μηρό. Η περιχειρίδα φουσκώνεται πάνω από την φλεβική πίεση, αλλά χαμηλότερα από την διαστολική αρτηριακή πίεση, ώστε το αίμα να μπορεί να ρέει στις αρτηρίες, αλλά όχι και στις φλέβες. Αυτό σημαίνει, ότι το αίμα μπορεί να προσέρχεται μέσω των αρτηριών, αλλά δεν φεύγει πίσω μέσω των φλεβών – συνεπώς, το αίμα συσσωρεύεται μετά την περιχειρίδα στον μηρό και το πόδι.\nΚατόπιν εξετάζεται ο όγκος του αίματος για να εκτιμηθεί είτε η προσερχόμενη ροή (arterial VOP), είτε η εξερχόμενη ροή, αφού η περιχειρίδα της πίεσης απελευθερωθεί.\nΗ αρτηριακή VOP μπορεί να χρησιμοποιηθεί για την διάγνωση αρτηριακών αποφρακτικών παθήσεων, την εκτίμηση της αιμοδυναμικής ποιότητας της παράπλευρης κυκλοφορίας, την ποσοτικοποίηση των παραμέτρων για τις συγκριτικές μελέτες, όπως π.χ., της αποτελεσματικότητας των φαρμακευτικών ουσιών.\nΗ φλεβική VOP μπορεί να χρησιμοποιηθεί για την διάγνωση των εν τω βάθει φλεβικών θρομβώσεων, την εκτίμηση της λειτουργικότητας στο μεταθρομβωτικό σύνδρομο, τον προσδιορισμό άλλων λειτουργικών παραμέτρων του φλεβικού συστήματος (drainage λειτουργίας, φλεβικού τόνου, κτλ).\nΓια την VOP και άλλες μέθοδοι είναι χρησιμοποιούμενες, όπως π.χ., η strain gauge plethysmography και η pneumoplethysmography (με ειδικές πνευματικές περιχειρίδες). Όμως, η υψηλής ανάλυσης impedance plethysmography των συστημάτων μας έχει καλύτερη ευκρίνεια, καλύτερη επαναληψιμότητα και παρέχει τα αρτηριακά κύματα σφυγμού με τους ίδιους αισθητήρες – και όλα αυτά, χωρίς τον κίνδυνο έκθεσης στον τοξικό υδράργυρο των strain gauge αισθητήρων!


Ελληνικό Χρηματιστήριο – IN & OUT – Πέμπτη 13 Φεβρ.2020 (Ι) | Mikrometoxos.gr\nΕλληνικό Χρηματιστήριο – IN & OUT – Πέμπτη 13 Φεβρ.2020 (Ι)\n[email protected] 18,0600: Με δείκτη 660 μονάδων τον Μάρτιο του… 2016 η μετοχή διαπραγματευόταν στα 22,6000 ευρώ. Όποιοι παρέμειναν, το φυσάνε και δεν κρυώνει… Τους ήρθε από εκεί που δεν το περίμεναν.\nΕΥΔΑΠ@7,5200 και σύμβαση παραχώρησης από το Ελληνικό Δημόσιο: Το πιο πιθανό είναι η σύμβαση να ανανεωθεί για άλλα 20 χρόνια ωστόσο θα υπάρχει πλέον η επιβολή ενός ειδικού τέλους που θα αφορά τα δικαιώματα χρήσης του αδιύλιστου νερού. Μέχρι στιγμής δεν έχει υπάρξει κάποια συμφωνία μεταξύ της ΕΥΔΑΠ και των υπουργείων που θα υπογράψουν την παραχώρηση, ωστόσο το κόστος του τέλους ενδέχεται να αποτελεί μια σημαντική επιβάρυνση προστιθέμενη στο κόστος πωληθέντων της εταιρίας.\nΑν και η διαβούλευση των σχετικών φορέων έχει ξεκινήσει από πέρυσι η απόφαση δεν έχει λέει να ανακοινωθεί.\nΕΛΠΕ@7,8400 και +0,66%: ‘Εχει χάσει έως και -12% απο τις αρχές του έτους. Δεν νομίζω με την ΔΕΠΑ εμπρός να αξίζει τιμές χαμηλότερα των 8,3000 ευρώ.\nAlpha [email protected],8540: Μπορεί να βγάλει κίνηση άνω των 1,9000 ευρώ. 1η αντίσταση στα 2,0000 και μετά στα 2,2000 ευρώ.\nΕΧΑΕ: Έχουν πραγματοποιήσει επιστροφές κεφαλαίου περισσότερες από κάθε άλλη εισηγμένη, δεκεπέντε τον αριθμό(!!!) Συγκεκριμένα στα έτη… 2005, 2006, 2007, 2009, 2010, 2011, 2012, 2013, 2013, 2014, 2015, 2016, 2017, 2018 και 2019. Μακράν η 2η εισηγμένη (ΕΛΒΕ με 9).\nΤΕΧΝΙΚΗ ΟΛΥΜΠΙΑΚΗ@2,3900 – Κ/φση 97,3 εκατ. ευρώ\nΑΠΙΣΤΕΥΤΗ ΣΥΣΣΩΡΕΥΣΗ και πολύ στενό εύρος διαπραγμάτευσης, κάπως ασυνήθιστη για τα δικά της δεδομένα.\n2,3200 0,43% 52.475 30/01/2020\nAudio Visual (ΑΒΕ)@0,2800 ευρώ: Διαγραμματικά δείχνει ότι μπορεί στην επόμενη κίνηση να πάρει ανοδικά το όριο των 0,40 ευρώ.\n[email protected],1000 και +3%: Ωραίοι οι ρυθμιστές της μετοχής. Αφήνουν να μαζευτούν κομμάτια και τα αρπάζουν με μιάς. Οσονούπω θα ενεργοποιηθεί νέο Buyback και θα κάνει τα κομμάτια είδος προς εξαφάνιση. ΠΡΟΣΕΞΤΕ λίγο τη σημαία ακούγεται ότι έρχεται βόμβα μεγατόνων από εκεί.\nΕΒΡΟΦΑΡΜΑ@1,3000: Ωραίο μακροπρόθεσμο ανοδικό κανάλι. Κράτησε στην πτώση το πάτωμα του 1,1680 και τώρα δείχνει ότι μπορεί να βάλει πλώρη για την άνω πλευρά του καναλιού στα 1,6000 ευρώ.\nΚΑΘΑΡΟΣ ΔΑΝΕΙΣΜΟΣ: 5,25 εκατ. ΙΔΙΑ ΚΕΦΑΛΑΙΑ: 12,3 εκατ. ευρώ ΔΕΙΚΤΗΣ ΔΑΝΕΙΑΚΗΣ ΜΟΧΛΕΥΣΗΣ: 0,43\nΑΠΟΤΙΜΗΣΗ ΣΤΟ ΤΑΜΠΛΟ: 7 εκατ. ευρώ ΤΙΜΗ μτχ: 0,6800 ευρώ ΛΟΓΙΣΤΙΚΗ ΑΞΙΑ ΜΕΤΟΧΗΣ: 1,2000 ευρώ.\n0,6050 0,00% 7.509 30/01/2020\nΚυκλοφόρησε το τεύχος Φεβρουαρίου 2020 (Νο 213) του επενδυτικού περιοδικού ΧΡΗΜΑ & ΑΓΟΡΑ.\nΣτο τεύχος, καταγράφουμε την άποψη ότι, η ανοδική φάση την οποία διανύει η αγορά, δεν θα επηρεαστεί από την επιδημία του κορωναϊού που έχει ξεσπάσει στην Κίνα.\nΜεταξύ των διαφόρων ειδικότερων θεμάτων του τεύχους, επισημαίνονται:\nΕξηγείται το γιατί η διεθνής οικονομία διανύει μία βελτιωμένη φάση, σε σχέση με το περασμένο φθινόπωρο και το πώς, οι διεθνείς αγορές, ξεπέρασαν τον πανικό που αρχικά είχε εκδηλωθεί λόγω της επιδημίας στην Κίνα.\nΑναλύεται τί είναι οι “επιθέσεις πανικού” (panic attacks) που συχνά σημειώνονται στις χρηματιστηριακές αγορές, πώς αναγνωρίζονται και πώς θα πρέπει να αντιδρούν οι επενδυτές.\nΠαρουσιάζονται τα μετοχικά χαρτοφυλάκια των ελληνικών Αμοιβαίων Κεφαλαίων, όπως αυτά είχαν στις 31/12/2019 και καταγράφονται οι αυξήσεις και οι μειώσεις στις θέσεις τους σε μετοχές, για κάθε τρίμηνο του 2019.\nΠεριγράφονται και αναλύονται οι επενδυτικές επιλογές του περιοδικού.\nΕξηγείται η υπεροχή των αποδόσεων που, διαχρονικά, επιτυγχάνουν οι εταιρίες που συνηθίζουν να διανέμουν τακτικό μέρισμα.\nΚαταγράφονται οι σημαντικότερες επιχειρηματικές και οικονομικές ειδήσεις του Ιανουαρίου.\nΑναλύεται η σημασία των διεθνών δεικτών ΡΜΙ και το πώς αυτοί επηρεάζουν την πορεία των διεθνών χρηματιστηριακών αγορών.\nΠαρουσιάζονται και σχολιάζονται οι προβλέψεις των διεθνών αναλυτών για την εξέλιξη των πωλήσεων και της κερδοφορίας των εταιριών που διαπραγματεύονται στις μεγαλύτερες χρηματιστηριακές αγορές.\nΔείτε τα πλήρη περιεχόμενα του τεύχους (πατήστε εδώ)\nΘα βρείτε το τεύχος στον παρακάτω σύνδεσμο.\nΩς κωδικό χρησιμοποιείστε το email σας. Εάν θέλετε να διαβάζετε το περιοδικό και απ’ ευθείας από τις σελίδες του eurocapital.gr, ενημερώστε μας για να ενεργοποιήσουμε την δωρεάν (τιμής ένεκεν) συνδρομή σας και στο site.\nΚαλή ανάγνωση. Είμαστε διαρκώς στη διάθεσή σας για κάθε διευκρίνιση ή περαιτέρω πληροφορία.\nΧαλανδρίου 6, Αγία Παρασκευή, 153 43 (χάρτης)\nΤο περιοδικό ΧΡΗΜΑ & ΑΓΟΡΑ κυκλοφόρησε από το 1990 έως το 2004 και καθιερώθηκε ως το κυριότερο και εγκυρότερο περιοδικό της περιόδου εκείνης. Από το 2018, επανακυκλοφορεί με την εμπειρία όλων αυτών των ετών, βελτιωμένη τεχνολογία και την ίδια εγκυρότητα, ώστε να αποτελέσει τον κυριότερο επενδυτικό σύμβουλο για τους παλαιότερους, αλλά και τη νέα γενιά επενδυτών που σταδιακά δημιουργείται.\nΤο ΧΡΗΜΑ & ΑΓΟΡΑ είναι μηνιαίο και κυκλοφορεί σε ηλεκτρονική μόνο μορφή τις πρώτες μέρες κάθε μήνα.\nΔείτε τους συνδέσμους για παλαιότερα τεύχη, το ευρετήριο της ύλης των τευχών του ΧΡΗΜΑ & ΑΓΟΡΑ και το το ευρετήριο ειδικών αφιερωμάτων και ειδικών δημοσιεύσεων (δείτε εδώ).\nΓια να εγγραφείτε συνδρομητές του περιοδικού, δείτε εδώ.\nΕκδότης του περιοδικού παραμένει ο οικονομολόγος Γιάννης Σιάτρας.


Συνελήφθη ο κατηγορούμενος για την σεξουαλική επίθεση στην Νέα Σμύρνη - Ακολούθησε κοπέλα «με το μόριό του έξω» - SmallTalk.gr\n7 Μαΐου 2021 18 Ιουνίου 2021 Ιωάννης Δέδες\t22χρονος, Νέα Σμύρνη, Σεξουαλική παρενόχληση\nΈρευνα των Αρχών και για εμπλοκή σε άλλες υποθέσεις\nΑναγνωρίστηκε ο νεαρός που απεικονίζεται σε βίντεο να ακολουθεί νεαρή κοπέλα μέχρι το σπίτι της στη Νέα Σμύρνη. Ο ίδιος κρατείται στο αστυνομικό τμήμα της περιοχής και σύμφωνα με πληροφορίες πρόκειται για Έλληνα.\nΣτο Α.Τ. Νέας Σμύρνης κλήθηκε και η νεαρή κοπέλα που τον αναγνώρισε, ότι είναι το άτομο που επιχείρησε να την παρενοχλήσει σεξουαλικά ενώ επέστρεφε σπίτι της. Η κοπέλα, την οποία είχε βάλει στο μάτι ο περίεργος άνδρας, την ακολούθησε 300 μέτρα από το τραμ.\nσυνέχεια τον υπέδειξε στην αστυνομία, όπου με τη σειρά της τον συνέλαβε. Σύμφωνα με τις ίδιες πληροφορίες πρόκειται για Έλληνα. Παράλληλα, εξετάζεται αν έχει κάνει ανάλογες πράξεις σε βάρος και άλλων γυναικών.\nΣτο πλευρό του έχει συνεχώς τον πατέρα του, έχουν ξεκινήσει έρευνα για καταγγελίες περιστατικών που προσομοιάζουν με εκείνο της Νέας Σμύρνης για να διαπιστώσουν αν ο δράστης είναι το ίδιο πρόσωπο. Πιο συγκεκριμένα η υπόθεση αφορά μια σεξουαλική παρενόχληση που σημειώθηκε πριν λίγο καιρό εναντίον δύο ανήλικων κοριτσιών στην πλατεία της Νέας Σμύρνης.\nΗ ίδια σοκαρισμένη, μιλώντας σε ιστοσελίδα αποκάλυψε: «Αρχικά γυρνούσα από την περιοχή της Καλλιθέας, όταν στη λεωφόρο Βενιζέλου στη Νέα Σμύρνη, αισθάνομαι ότι κάποιος με ακολουθεί. Ήμασταν με τα πόδια και εγώ και εκείνος. Αισθάνθηκα κάπως ανήσυχα εκείνη την ώρα γιατί ήταν και αργά ήταν γύρω στις 00:30. Ξεκίνησα να περπατάω πιο γρήγορα προς το σπίτι μου. Κάποια στιγμή τον έχασα, αλλά έκανα λάθος γιατί την ώρα που κατευθυνόμουν προς την είσοδο της πολυκατοικίας τον είδα ξανά. Άνοιξα την πόρτα, μπήκα γρήγορα και ταυτόχρονα έκλεισα με τα χέρια την πόρτα, ώστε να μην έχει χρόνο να μπει. Τότε, όπως φαίνεται στο βίντεο, εμφανίζεται αυτός. Εγώ μέχρι τότε δεν ήξερα ότι αυτός περπατούσε και είχε έξω το μόριο του. Στην κάμερα το είδα. Χωρίς δεύτερη σκέψη πήγα στην αστυνομία και έκανα μήνυση».\n← Παλαιστίνη: Νεκρός 16χρονος από πυρά του ισραηλινού στρατού στην Δυτική Όχθη – Δείτε βίντεο\nΠατέρας 22χρονου σάτυρου: Το παιδί μου είναι πολύ καλό και ευαίσθητο →


«Survivor»: Αυτοί είναι οι τρεις υποψήφιοι για αποχώρηση!\nΜετά από έναν συγκλονιστικό αγώνα την πρώτη ασυλία της εβδομάδας στο «survivor»την κέρδισαν οι κόκκινοι. Έτσι οι μπλε βρέθηκαν στην δύσκολη θέση να προτείνουν τον πρώτο υποψήφιο, στο συμβούλιο του νησιού και αυτός ήταν ο Γιώργος Κόρομι.\nΤην ατομική ασυλία την κέρδισε ο Νίκος Μπάρτζης.\nΣύμφωνα με τον Κώστα Αναγνωστόπουλο, την δεύτερη ασυλία θα κερδίσουν και πάλι οι κόκκινοι. Οπότε και οι τρεις υποψήφιοι προς αποχώρηση θα είναι από την μπλε ομάδα και θα είναι ο Τζέιμς Καφετζής, ο Γιώργος Κόρομι και η Μαριαλένα Ρουμελιώτη.\nΑναμένουμε την επιβεβαίωση του spoiler.\nTags: Survivor, τρεις υποψήφιοι\nPrevious ArticleΤο σπίτι της Μαρίας Ηλιάκης στην Ελβετία είναι τόσο φωτεινό που σου φτιάχνει τη διάθεση! (εικόνες)Next ArticleH κοιλιά της Μπόμπα έχει μεγαλώσει τόσο που ο Τανιμανίδης την έκανε τραπεζάκι για τον καφέ του! (εικόνα)